title: Maatalouden tuloverotus Suomessa

text: Tämä artikkeli käsittelee maataloustulon verotusta Suomen tuloverotuksessa.


title: Maatalouden tuloverotus Suomessa

text: Maatalouden tuloa ovat kaikki ne tulot, jotka verovelvollinen on saanut maataloudesta. Maatalouden tuloista vähennetään menot, jotka ovat aiheutuneet tulon hankkimisesta tai säilyttämisestä.


title: Maatalouden tuloverotus Suomessa

text: Suomessa veroista säädetään laissa. Tuloverotus on nettotulon verotusta eli vero maksetaan puhtaasta tulosta. Puhdas tulo saadaan, kun veronalaisesta tulosta vähennetään sen hankkimisesta ja säilyttämisestä aiheutuneet menot. Puhdas tulo lasketaan erikseen kolmelle tulolähteelle: elinkeinotulolähde, henkilökohtaisen tulon lähde ja maatalouden tulolähde. Maataloustulon verotuksesta säädetään "Maatilatalouden tuloverolaissa" (MVL). Henkilökohtaisen tulon verotuksesta säädetään tuloverolaissa (TVL) ja elinkeinotulon verotuksesta elinkeinoverolaissa (EVL).


title: Maatalouden tuloverotus Suomessa

text: Suomessa on eriytetty tuloverojärjestelmä, jossa on kaksi tulolajia, pääomatulo ja ansiotulo. Pääomatuloihin ja ansiotuloihin jakaminen koskee ainoastaan kuolinpesiä ja luonnollisia henkilöitä. Tuloverolaissa määritellään ensin pääomatulot, ja kaikki muut tulot ovat ansiotuloa. Pääomatuloa on kaikenlainen pääomasta saatu tuotto, esim. korkotulot, vuokratulot jne.


title: Maatalouden tuloverotus Suomessa

text: Maatalouden tulos lasketaan vähentämällä maatalouden puhtaasta tulosta maataloudesta johtuneen velan korot sekä indeksi- ja kurssitappiot. Maatalouden puhtaaseen tuloon luetaan maatalouden harjoittajan kaikkien maatilojen maatalouden puhtaitten tulojen yhteismäärä. Metsätalouden puhtaaseen tuloon luetaan metsätalouden harjoittajan kaikkien maatilojen metsätalouden puhtaitten tulojen yhteismäärä.


title: Maatalouden tuloverotus Suomessa

text: Maatalouden verovuoden puhdas tulo on maataloudesta rahana tai rahanarvoisena etuutena verovuonna saatujen tulojen ja tulon hankkimisesta tai säilyttämisestä johtuneiden menojen erotus. Maatalouden veronalaiseksi tuloksi ei lueta verovelvollisen ja hänen perheensä yksityistaloudessa käytettyjen tilalta saatujen varsinaisen maatalouden tuotteiden ja puutarhatuotteiden luovutushintaa. Maatalouden puhdas tulo lasketaan maatalouden tuloverolain (MVL) mukaan. Verovelvollisen kaikki maatalous käsittää yhden tulolähteen. Maatalouden tulos jaetaan pääoma- ja ansiotuloksi verotettaessa, pääomatuloa voi olla 0%, 10% ja 20% varojen ja velkojen erotuksena eli nettovarallisuudesta.


title: Maatalouden tuloverotus Suomessa

text: Mikäli maataloudessa jalostetaan ja myydään tilan tuotteita laajahkossa mittakaavassa, jolloin tilalla työskentelee ulkopuolista työvoimaa, tulkitaan toiminta elinkeinotuloksi, jolloin puhdas tulo on elinkeinoverolain (EVL) mukainen.


title: Maatalouden tuloverotus Suomessa

text: Metsäverotuksessa metsätalous kuuluu henkilökohtaiseen tulolähteeseen, ja tulo lasketaan tuloverolain (TVL) mukaan. Puun myynti on pääomatuloa TVL:n henkilökohtaisena tulolähteenä.


title: Maatalouden tuloverotus Suomessa

text: Maa-aineksien myynnistä saatu tulo lasketaan tuloverolain (TVL) mukaan, maa-aineksen myynti on pääomatuloa TVL:n henkilökohtaisena tulolähteenä.


title: Maatalouden tuloverotus Suomessa

text: Maatilalla tarkoitetaan itsenäistä taloudellista yksikköä, jolla harjoitetaan maa- tai metsätaloutta.


title: Maatalouden tuloverotus Suomessa

text: Maataloudella tarkoitetaan varsinaista maataloutta sekä sellaista erikoismaataloutta taikka maa- tai metsätalouteen liittyvää muuta toimintaa, jota ei ole pidettävä eri liikkeenä.


title: Maatalouden tuloverotus Suomessa

text:
Tuloksi luokitellaan verovelvollisen saama kaikki tulo.
Tulon käsitettä on yksinkertaisempi lähestyä tuloista joita ei veroteta tuloina, jotka ovat seuraavia;


title: Maatalouden tuloverotus Suomessa

text: Pääomansiirrot, tavallisin pääoman siirto on lainananto sekä pääoman sijoittaminen yhtiöön. Lainanottajan kuin pääoman saaja ei ole velvollinen maksamaan veroa lainasta ja pääomasta.


title: Maatalouden tuloverotus Suomessa

text: Perhesuhteisiin perustuvat rahaliikkeet, joita ovat perheen yhteiseen kulutukseen liittyvät rahaliikenteet.


title: Maatalouden tuloverotus Suomessa

text: Tuloveroa ei makseta myöskään merkittävistä lahjoista ja perintöistä. Lahjaa ja perintöä verotetaan lahja- ja perintöverolain mukaisesti (PerVL).


title: Dušan Simović

text: Dušan Simović (28. lokakuuta 1882 Kragujevac – 26. elokuuta 1962 Belgrad) oli serbialainen sotilas ja pääministeri. Hän toimi Jugoslavian kuningaskunnan pääministerinä vuosina 1941-1942. Akselivaltojen hyökkäys pakotti hänet siirtymään maanpakolaisuuteen pääministerikauden alkuviikkoina.


title: Dušan Simović

text: Simović kouluttautui vuoteen 1900 mennessä sotilaaksi Belgradin sotilasakatemiassa ja astui armeijan palvelukseen tykistöön kapteenina. Hän jatkoi sotilaskoulutustaan sotakorkeakoulussa, josta hän valmistui 1905. Hän osallistui Balkanin sotiin 1912-1913 ja ensimmäiseen maailmansotaan 1914-1918. Hänet ylennettiin sodissa kunnostautumisen johdosta majuriksi 1913 ja everstiluutnantiksi 1915.


title: Dušan Simović

text:
Taistellessaan maailmansodan loppuvaiheessa Salonikin rintamalla hän komensi tykistörykmenttiä. Samaan aikaan hän oli kiinnostunut myös ilmavoimista ja -puolustuksesta. Maailmansodan jälkeen toimi serbien edustajana Sloveenien, kroaattien ja serbien kuningaskunnan eli myöhemmin Jugoslaviana tunnetun valtion kansallisneuvostossa.
Vuonna 1925 hänet ylennettiin prikaatinkenraaliksi.


title: Dušan Simović

text: Simović ylennettiin vuonna 1936 Jugoslavian kuningaskunnan ilmavoimien komentajaksi. Toukokuussa 1938 hänestä tuli yleisesikunnan päällikkö. Hänen suunnitelmanaan oli puolustaa jugoslavialaisilla joukoilla Saksan mahdollisen hyökkäyksen tapahtuessa. Puolustusta jatkettaisiin, kunnes saataisiin apua muualta. Tappiotilanteessa vetäydyttäisiin Kreikan suuntaan etelään. Hänen suunnitelmaansa ei hyväksytty, ja hänet syrjäytettiinkin yleiskunnan päällikön tehtävästä.


title: Dušan Simović

text: Ulkopolitiikassa akselivallat eli Adolf Hitlerin johtama Saksa ja Benito Mussolinin johtama Italia olivat lisänneet valtaansa keskisessä Euroopassa. Aluejärjestelyitä oli tehty. Akselivallat painostivat Jugoslaviaa liittymään kolmen vallan sopimukseen. Toisen maailmansodan syttyminen syyskuussa 1939 teki tilanteesta entistä jännittyneemmän. Pääministeri Dragiša Cvetković allekirjoitti kolmen vallan sopimuksen akselivaltojen kanssa Wienissä 25. maaliskuuta 1941 saatuaan vakuutuksen, ettei Jugoslavian tarvitsisi osallistua sotaan eikä myöntää kauttakulkuoikeutta vieraille joukoille.,


title: Dušan Simović

text:
Jo ennen kuin pääministeri palasi Belgradiin, puhkesi Jugoslaviassa mellakoita. Samaan aikaan armeijassa oli joukko korkeita upseereita prikaatinkenraali Borivoje Mirkovićin johdolla suunnitellut Cvetkovićin hallituksen syrjäyttämistä, mikäli Jugoslavia liittyy Kolmen vallan sopimukseen. Kansannousun tukema sotilasvallankaappaus syrjäytti 27. maaliskuuta 1941 akselivalloille ystävällisen Cvetkovićin hallituksen ja prinssihallitsija Paulin sijaishallitsijan tehtävästä. Valtaan nousi täysi-ikäiseksi julistettu kuningas Pietari II ja pääministeriksi kenraali Dušan Simović. Uusi hallitus kumosi liittymisen Kolmen vallan sopimukseen. Lisäksi hallitus solmi Neuvostoliiton kanssa 5. huhtikuuta hyökkäämättömyys- ja ystävyyssopimuksen, jolla ei kuitenkaan ollut käytännön merkitystä.
Jugoslavian vallankaappaus johti siihen, että Operaatio Barbarossaan valmistautumassa ollut Saksa hyökkäsi samanaikaisesti Jugoslaviaan ja Kreikkaan. Kahdessa viikossa Saksa, Bulgaria, Unkari ja Italia valtasivat maan, ja se antautui 17. huhtikuuta. Sen jälkeen Jugoslavia jaettiin hyökkääjien kesken.


title: Dušan Simović

text: Kuningas Peter ja kenraali Simovićin hallitus poistuivat Jugoslaviasta maanpakoon Kreikan kautta Britanniaan. Simović oli ottanut perheensä mukaan maanpakolaisuuteen. Hän toimi pakolaishallituksen pääministerinä tammikuuhun 1942. Hänen pakolaispääministeriyden ajan vallitsi jännite hänen ja hallituksen puoluetaustaisten jäsenten kanssa. Simović oli taustaltaan sotilas, jonka yhteistyö poliittistaustaisten pakolaisministereiden ei sujunut halutusti. Seuraajaksi tuli siihenastinen varapääministeri, professori Slobodan Jovanović.


title: Dušan Simović

text: Simović palasi Jugoslaviaan kesällä 1945. Hän toimi seuraava vuonna Četnikkikenraali Draža Mihailovićin oikeudenkäynnin todistajana. Simović oli toiminut pakolaishallituksen pääministerinä samaan aikaan, kun Mihailović johti sodanaikaisessa Jugoslaviassa kuningasmielisiä serbitaustaisia partisaanijoukkojaan akselivaltojen miehityksen aikaan. Titon kommunistinen hallinto ei asettanut Simovićia sodan jälkeen oikeuteen, vaan hän sai elää vapaana. Hän kirjoitti sodan jälkeen lukuisia sotilaskirjoja.


title: Gabon kesäolympialaisissa 2000

text: Gabon osallistui Sydneyn kesäolympialaisiin vuonna 2000 viiden urheilijan joukkueella. Maan urheilijat osallistuivat kolmeen eri lajiin: yleisurheiluun, nyrkkeilyyn sekä judoon. Maan lipunkantajana avajaisissa toimi judoka Mélanie Enqoang.


title: Cozy Tapes Vol. 2: Too Cozy

text: Cozy Tapes: Vol 2. Too Cozy on hip-hop kollektiivi Asap Mobin toinen studioalbumi, jonka julkaisi RCA Records 25. lokakuuta 2017. Albumissa esiintyy kaikki Asap Mobin jäsenet ja moni muukin tunnettu hip-hop artisti kuten Joey Bada$$ tai Playboi Carti


title: Gambia kesäolympialaisissa 2000

text: Gambia osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi Adama N´Jie.


title: Ghana kesäolympialaisissa 2000

text: Ghana osallistui Sydneyn kesäolympialaisiin vuonna 2000 22 urheilijan joukkueella. Maan urheilijat osallistuivat yleisurheiluun sekä nyrkkeilyyn. Maan lipunkantajana avajaisissa toimi Barcelonassa 1992 maata olympialaisissa edustanut Kennedy Osei.


title: Brasilian kansalliskirjasto

text: Brasilian kansalliskirjasto (, lyh. BNB) on Brasilian kansalliskirjasto, jonka päätoimipiste ja useita eri sivutoimipisteitä toimii Rio de Janeirossä. Vuonna 1810 perustettu kansalliskirjasto on Brasian vanhin kulttuurialan instituutti. Kirjaston kokoelmat sisältävät noin yhdeksän miljoonaa nimikettä.


title: Lentopallon miesten Euroopan-mestaruuskilpailut 2017

text: Lentopallon Euroopan-mestaruuskilpailut 2017 pelattiin Puolassa 24. elokuuta –3. syyskuuta. Turnaus pelataan viidessä eri kisapaikassa.


text: Alkulohkoissa joukkueiden järjestys määräytyy ensisijaisesti voitettujen otteluiden määrän perusteella. Toissijaisesti ratkaisevat ottelupisteet, joita saa 3-0 ja 3-1 -voitosta 3, 3-2 -voitosta 2 ja 2-3 -tappiosta 1. Voittojen ja ottelupisteiden ollessa tasan ratkaisee eräsuhde, sitten eräpisteiden suhde ja lopuksi keskinäinen ottelu.


title: Hannu Sorasalmi

text: Hannu Kaarle Sorasalmi (s. 12. marraskuuta 1953 Kuopio) on aktiiviuransa päättänyt suomalainen kestävyysjuoksija, joka edusti Joensuun Katajaa.


title: Hannu Sorasalmi

text: Aikuisten SM-kilpailuista Sorasalmi saavutti pronssia maratonilta vuonna 1980. Ennätyksikseen hän juoksi maratonilla ajan 2.15,13 (1977) ja puolimaratonilla ajan 1.07,00 (1985). Virallisiin kilpailuihin Sorasalmi ei ole osallistunut vuoden 2015 jälkeen.


title: Ulla Heiskanen

text: Ulla Elisa Heiskanen (o.s. Korhonen, s. 22. joulukuuta 1949) on aktiiviuransa päättänyt suomalainen kestävyysjuoksija, joka edusti Hakunilan Rientoa.


title: Ulla Heiskanen

text: Aikuisten SM-kilpailuista Heiskanen saavutti pronssia maratonilta vuonna 1980. Ennätyksikseen hän juoksi maratonilla ajan 2.51.48 (1980) ja puolimaratonilla ajan 1.18.47 (1980). Virallisiin kilpailuihin Heiskanen ei ole osallistunut vuoden 1989 jälkeen.


title: Z3 (täsmennyssivu)

text: Z3 voi tarkoittaa jotain seuraavista:


title: The Poet

text: The Poet on Olli Ahvenlahden studioalbumi vuodelta 1976.


title: The Poet

text: Kaikki kappaleet säveltänyt Olli Ahvenlahti.


title: Ytterbium(II)kloridi

text: Ytterbium(II)kloridi YbCl on alkuaine ytterbiumin epäorgaaninen yhdiste kloorin kanssa, jossa kloori esiintyy hapetusluvulla −I ja ytterbium +II. Se oli ensimmäinen tunnettu ytterbiumin +II-hapetusluvun yhdiste; useimmiten ytterbium muodostaa Yb-ioneja. Ytterbium(II)kloridia valmistivat ensimmäisinä vuonna 1929 W. K. Klemm ja W. Schuth pelkistämällä ytterbium(III)kloridia YbCl vedyllä:


title: Ytterbium(II)kloridi

text: Kuten muutkin Yb-yhdisteet ja useat alhaisen hapetusluvun harvinaiset maametallit, se on voimakas pelkistin. Se on epästabiili vesiliuoksissa pelkistäen veden vetykaasuksi. Huoneenlämpötilassa YbCl on kiinteä aine joka muodostaa vihreitä tai keltavihreitä kiteitä, joiden rombinen kiderakenne on samankaltainen kuin strontiumkloridilla (SrCl), dysprosium(II)kloridilla (DyCl) tai tulium(II)kloridilla (TmCl).


title: Ytterbiumkloridi

text: Alkuaineen ytterbium klorideja ovat ainakin:


title: Ferranti Mark 1

text: Ferranti Mark 1 on Ferrantin valmistama maailman ensimmäinen yleiskäyttöinen kaupallinen elektroninen tietokone. Tietokone ehti markkinoille hieman ennen UNIVAC I:tä. Ensimmäinen tietokone toimitettiin Manchesterin yliopistolle 12. helmikuuta 1951.


title: Ferranti Mark 1

text: Tietokone on Manchester Mark I:n suoraa jatkokehitystä ja se käytti Williams-Kilburn -kuvaputkitekniikkaa.


title: Ferranti Mark 1

text: Tietokoneesta julkaistiin toinen versio Mark 1* ("Mark One Star"), jota valmistettiin seitsemän kappaletta.


title: Harold Hitz Burton

text: Harold Hitz Burton (22. kesäkuuta 1888 Jamaica Plain, Massachusetts – 28. lokakuuta 1964 Washington, DC) oli yhdysvaltalainen pormestari, senaattori ja korkeimman oikeuden tuomari.


title: Harold Hitz Burton

text: Burton opiskeli ensin Bowdoin Collegessa Mainen osavaltiossa ja jatkoi sitten Harvardin yliopistoon lukemaan lakia. Hänen isänsä oli dekaani Massachusettsin teknillisessä korkeakoulussa. Opintojensa jälkeen Burton meni naimisiin ja aloitti lakimiehen työt Ohion Clevelandissa. Ensimmäisessä maailmansodassa hän sai Purple Heart -kunniamerkin ja eteni kapteeniksi.


title: Harold Hitz Burton

text: Vuonna 1929 Burton valittiin Ohion edustajainhuoneeseen, vuonna 1935 Clevelandin pormestariksi ja sen jälkeen kahdelle lisäkaudelle. Vuonna 1940 hänet valittiin senaattiin. Hän edusti republikaanipuoluetta ja oli näkökannoiltaan maltillinen.


title: Harold Hitz Burton

text: Presidentti Harry S. Truman nimitti Burtonin korkeimpaan oikeuteen vuonna 1945 eläkkeelle jääneen Owen J. Robertsin tilalle. Vaikka Truman oli itse demokraatti, hän valitsi Burtonin, joka oli ensimmäinen republikaaninen nimitys yli kymmeneen vuoteen. Senaatti ei järjestänyt edes kuulemisia, vaan vahvisti nimityksen yksimielisesti yhdessä päivässä. Myös korkeimmassa oikeudessa Burton oli maltillinen, ja hän kirjoitti lausuntonsa erittäin tarkkaan ja siten, että ne miellyttäisivät mahdollisimman monia hänen kollegoitaan. Hän puolusti perustuslaillisten oikeuksien antamista afroamerikkalaisille, mutta toisaalta hän usein äänesti hallituksen toimivallan puolesta ja henkilökohtaisia vapauksia vastaan silloin, kun kyseessä olivat kansalaisoikeudet tai kansallinen turvallisuus.


title: Harold Hitz Burton

text: Burton jäi eläkkeelle lokakuussa 1958, sillä hänen terveytensä oli huono Parkinsonin taudin takia. Hän viivytteli eläkkeelle jäämistään, koska hän halusi olla mukana käsittelemässä erään koulujen rotuerotteluun liittyvän tapauksen loppuun asti. Hänen seuraajakseen nimitettiin Potter Stewart. Burton toimi vielä kuolemaansa asti vierailevana tuomarina valitustuomioistuimessa Washingtonissa. Hän kuoli 28. lokakuuta 1964.


title: Chewore

text: Chewore on safarialue Zimbabwessa, eteläisessä Afrikassa. Se sijaitsee Sambesi-joen eteläpuolella, Mana Poolsin kansallispuiston itäpuolella. Cheworen pinta-ala on 339 000 ha. Toisin kuin Sapissa ja Mana Poolsissa, Cheworessa järjestetään edelleen metsästysmatkoja.


title: Chewore

text: Chewore on Unescon maailmanperintökohde yhdessä Mana Poolsin kansallispuiston ja Sapin safarialueen kanssa.


title: Jiidesh İdirisova

text: Jiidesh İdirisova (), (s. 19. tammikuuta 1985 Naryn, Kirgisian SNT) on kirgisialainen laulaja, joka voitti vuoden 2015 Turkvision laulukilpailun kappaleella ”Kim Bilet” (Ким билет).


title: Jarmo Eronen

text: Jarmo Olavi Eronen (s. 10. maaliskuuta 1957 Mynämäki) on aktiiviuransa päättänyt suomalainen pikajuoksija. Uransa aikana hän edusti Alavieskan Viriä, Raahen Vesaa, Reisjärven Pilkettä sekä Haapajärven Kiiloja ja hänen valmentajinaan toimivat Mauno Niemelä ja Juhani Hirvonen.


title: Jarmo Eronen

text: Kalevan kisoista Eronen saavutti pronssia 100 metrin juoksusta vuonna 1980. Lisäksi hän oli viestijuoksun SM-kilpailuissa mukana voittamassa 4 x 100 metrin viestijuoksusta hopeaa vuonna 1981 ja pronssia vuonna 1982. Ennätyksikseen Eronen juoksi 100 metrillä ajan 10,78 (1983), 200 metrillä 21,68 (1983) ja 400 metrillä 49,9 (1983). Virallisiin kilpailuihin hän ei ole osallistunut vuoden 2012 jälkeen.


title: Jukka Paajanen

text: Jukka Eero Olavi Paajanen (s. 22. syyskuuta 1956 Lahti) on aktiiviuransa päättänyt suomalainen pikajuoksija. Uransa aikana hän edusti Lahden Taimea, Lahden Kalevaa, Helsingin Jyryä sekä Turun Tovereita ja hänen valmentajanaan toimi Pertti Helin.


title: Jukka Paajanen

text: Kalevan kisoista Paajanen saavutti pronssia 400 metrin juoksusta vuonna 1980. Lisäksi hän oli viestijuoksun SM-kilpailuissa mukana voittamassa 4 x 400 metrin viestijuoksusta kultaa vuosina 1981 ja 1982. Sisäratojen SM-kilpailuista Paajanen voitti 400 metriltä kultaa vuonna 1979. Ennätyksikseen hän juoksi 100 metrillä ajan 11,0 (1979), 200 metrillä 22,34 (1979) ja 400 metrillä 47,4 (1977). Virallisiin kilpailuihin Paajanen ei ole osallistunut vuoden 1983 jälkeen.


title: Ytterbium(III)kloridi

text: Ytterbium(III)kloridi YbCl on alkuaine ytterbiumin epäorgaaninen yhdiste kloorin kanssa, jossa kloori esiintyy hapetusluvulla −I ja ytterbium +III. Se on tärkeimpiä kaupallisesti saatavia Yb-ionien lähteitä ja siitä valmistetaan muita ytterbiumyhdisteitä. Kidevedettömän anhydraatin lisäksi tunnetaan heksahydraatti YbCl·6HO, joka muodostaa vihreitä hygroskooppisia kiteitä. Ytterbium(III)kloridia käytetään katalyyttinä joissain orgaanisen kemian reaktioissa. Sitä voidaan valmistaa ytterbium(III)oksidista lähtien reaktioilla:


title: Ytterbium(III)kloridi

text: Jos ytterbium(III)kloridia pelkistetään vedyllä, saadaan ytterbium(II)kloridia.


title: Calvin Harrisin diskografia

text: Calvin Harris on julkaissut viisi studioalbumia.


title: National Airlinesin lento 102

text: National Airlinesin lento 102 oli National Airlines -lentoyhtiön rahtilento maanantaina 29. huhtikuuta 2013 Bagramin lentotukikohdasta, Afganistanista Dubain kansainväliselle lentoasemalle, Emiraatteihin. Pian nousun jälkeen kello 15:27 lentoa operoinut Boeing 747-428BCF putosi maahan ja syttyi tuleen. Kaikki koneessa olleet seitsemän miehistön jäsentä saivat surmansa.


title: National Airlinesin lento 102

text:
Lento lähti kello 15:26. Koneessa oli 94 119 kg lastia, mukaan lukien viisi sotilasajoneuvoa, joista kaksi painoi 12 tonnia ja kolme 18 tonnia. Pian nousun jälkeen jälkimmäinen sotilasajoneuvo irtosi köysistä ja lähti liikkumaan taaksepäin. Ajoneuvo murskasi paineseinän, mennen siitä läpi ja tuhoten samalla vertikaalisen ohjausjärjestelmän sekä hydrauliikan, jolloin miehistö alkoi menettää hallinnan. Ajoneuvo sulki myös lentoarvotallentimen ja ohjaamon ääninauhurin. Koneen nokka nousi koko ajan ylemmäs, kunnes se alkoi sakata ja kallistua oikealle. Kone tuli takaisin oikein päin ja tämän jälkeen törmäsi maahan. Nimetön henkilö kuvasi onnettomuuden. Kukaan ei loukkaantunut maassa.
https://www.youtube.com/watch?v=dLAvN4IUzoI


title: National Airlinesin lento 102

text: Sotilasajoneuvon irtoamisen aiheutti huono asento kiinnityksessä. Köydet olivat noin 45° kulmassa, joka sai köydet katkeamaan helpommin. Oikea asento olisi ollut lähelle 0 astetta.


title: National Airlinesin lento 102

text: Flight Safety Foundation, Aviation Safety Network, http://aviation-safety.net/database/record.php?id=20130429-0 Luettu 25.8.2017


title: For Friends and Relatives

text: For Friends And Relatives on Christian Schwindt Quintetin studioalbumi vuodelta 1966.


title: Itämainen pitkäkarva

text: Itämainen pitkäkarva on kissarotu. Kissarotua on myös aikaisemmin kutsuttu nimellä javaneesi.


title: Itämainen pitkäkarva

text: Rotu kehitettiin 1970-luvulla. FIFessä rotu sai sertifikaattioikeudet 1985. Rotu on Suomessa melko uusi, ja ensimmäiset yksilöt tulivat 1990.


title: Itämainen pitkäkarva

text: FIFe (Fédération Internationale Féline) päätti yleiskokouksessaan 2003 luopua javaneesi-nimestä perusteena nimen eri merkitykset eri maissa. Esimerkiksi Amerikassa javaneesi tarkoittaa tabby-, puna- ja kilpikonnanaamioisia balineeseja, ja Hollannissa rotu tunnettiin nimellä mandarin. Samalla itämaiskategoriassa kissojen EMS-koodit muuttuivat siten, että javaneesin JAV-koodi muuttuu ORL-koodiksi Samassa kokouksessa uudeksi hyväksytyksi väriksi lisättiin myös kaksiväriset (bicolour) kissat niin itämaisissa pitkäkarvoissa kuin lyhytkarvoissakin.


title: Itämainen pitkäkarva

text: Itämainen pitkäkarva eli javaneesi on siro mutta lihaksikas pitkänmallinen kissa, jolla on puolipitkä silkkinen ihonmyötäinen turkki. Turkki on pitempää kaulassa, "housuissa" ja hännässä. Silmät ovat hieman vinot, mantelinmuotoiset ja syvänvihreät. Pää on kiilamainen. Jalat sirot ja käpälät korkeat, tiiviit ja pienet. Häntä pitkä.


title: Itämainen pitkäkarva

text: Luonteeltaan itämainen pitkäkarva on seurallinen ja vilkas. Äänet saattavat olla yllättävän kovia, ja se on niin kutsuttu "puhelias" rotu.


title: Itämainen pitkäkarva

text: Rotu on suhteellisen terve rotu, PRA:ta esiintyy.


title: Itämainen pitkäkarva

text:
Itämaiselle pitkäkarvalle on hyväksytty yli sata väriä. Värit lyhyesti:
edellämainitut hopealla tai ilman ja uusimpana ryhminä


title: Meidän tarina

text: Meidän tarina on MTV3-kanavalla esitettävä suomalainen keskusteluohjelma. Ohjelmassa julkisuudesta tutut pariskunnat maskeerataan ensin 20–30 vuotta vanhemmiksi ja myöhemmin yli 90-vuotiaan näköisiksi. Maskeerauksessa käytetään apuna muun muassa pariskuntien vanhempien ja isovanhempien valokuvia. Ohjelmaa juontaa Jenni Pääskysaari.


title: Meidän tarina

text: Ohjelman juontajan Jenni Pääskysaaren mukaan ohjelmassa on kyse siitä, että ”millaisen jäljen haluamme maailmaan itsestämme jättää”.


title: Zubarah

text: Zubarah on raunioitunut kaupunki Persialahden rannalla Qatarin niemimaan luoteisosassa, noin sata kilometriä Dohasta. Se oli kukoistava kauppapaikka ja helmenkalastuksen keskus 1700-luvun loppupuolella ja 1800-luvun alussa, kunnes se tuhottiin vuonna 1811 ja hylättiin kokonaan 1900-luvun alussa.


title: Zubarah

text: Kaupungin perustivat Kuwaitista tulleet kauppiaat noin 800-luvulla. Kukoistuksensa huipulla kaupunki kävi kauppaan Intian valtameren yli sekä Arabian ja Länsi-Aasian kanssa. Kun se jätettiin tyhjilleen, muurilaasti rapisi pois, rakennuksia romahteli ja koko kaupunki peittyi autiomaan hiekkaan. Vain pieniä osia siitä on kaivettu esille.


title: Zubarah

text: Zubarahin linnoitus on restauroitu perustellisesti, ja siellä on matkailijoiden infopiste. Sitä ympäröi 60 hehtaarin laajuinen arkeologinen alue.


title: Tšekin kansalliskirjasto

text: Tšekin kansalliskirjasto (, lyh. NK ČR) on Tšekin tasavallan kansalliskirjasto, joka toimii Prahassa. Kansalliskirjasto asettui vuonna 1930 Klementum-rakennuskokonaisuuteen, joka vapautui paikallisen Kaarlen yliopiston filosofisen tiedekunnan poismuuton vuoksi. Tätä aiemmin rakennuksessa toimi pitkään jesuiittojen korkeakoulu. Nykyään Klementumin ohella kansalliskirjastolla on toinen, keskusvarastoksi kutsuttu toimipiste (Hostivař), jossa säilytetään merkittävä osa kirjaston aineistosta.


title: Tšekin kansalliskirjasto

text:
Kansalliskirjasto on Tšekin kulttuuriministeriön alainen laitos, jota johtaa tohtori Martin Kocanda (tilanne 8/2017). Kansalliskirjastossa on noin 7 miljoonaa nimikettä.
Kansalliskirjaston kokonaisuuteen kuuluvassa Klementum-rakennuskokonaisuus Prahassa on Tšekin vanhimman säähavaintosarjan paikka. Siellä on tehty säämittauksia vuodesta 1775 alkaen; havaintosarja jatkuu yhä.


title: Hello Neighbor

text: Hello Neighbor on varastamis-, kauhu- ja selviytymisvideopeli, jonka on kehittänyt venäläinen yritys Dynamic Pixels ja julkaissut tinyBuild Games. Pelin tarkoituksena on päästä naapurin kellariin ja saada selville hänen salaisuutensa.


title: Hello Neighbor

text: Peli on julkaistu Microsoft Windowsille. Beta 1. versiossa on paljon virheitä.


title: Turkvision laulukilpailu 2016

text: Turkvision laulukilpailu 2016 () olisi ollut järjestyksessään neljäs Turkvision laulukilpailu ja se oli tarkoitus järjestää Istanbulissa, Turkissa. Siihen oli ilmoittautunut 27 maata tai aluetta, joissa asuu paljon turkkilaisia tai puhutaan turkkilaista kieltä. Alankomaat, Dagestan, Kumyk, Latvia, Moldova, Puola, Ruotsi ja Stavropolin aluepiiri olisivat osallistuneet kilpailuun ensi kertaa. Altain tasavalta olisi palannut kilpailuun kahden vuoden tauon jälkeen. Baškortostan, Kabardi-Balkaria, Krim, Moskovan alue, Sahan tasavalta, Tatarstan sekä Tuva olisivat palanneet kilpailuun vuoden tauon jälkeen. Karatšai-Tšerkessia ilmoitti että se ei tulisi osallistumaan vuoden 2016 kilpailuun ja että Karatšai-Tšerkessia ja Kabardi-Balkaria eivät enää kilpailisi yhdessä. Hakassia alun perin ilmoitti osallistuvansa vuoden 2016 kilpailuun ja valitsi edustajansakin, mutta myöhemmin ilmoitti vetäytyvänsä.


title: Turkvision laulukilpailu 2016

text: Helmikuussa 2017, kaksi kuukautta sen jälkeen kun kilpailu oli tarkoitus järjestää, se ilmoitettiin perutuksi ja Kazakstanin Astanan ilmoitettiin olevan vuoden 2017 isäntäkaupunki.


title: Turkvision laulukilpailu 2016

text: Toukokuussa 2016 Azerbaidžanin delegaation päämies Subhane Isgenderova ilmoitti että vuoden 2016 Turkvision laulukilpailu tultaisiin järjestämään Antalyassa, Turkissa. Kuitenkin 11. heinäkuuta 2016 ilmoitettiin että Isgenderovan ilmoitus oli väärä ja että vuoden 2016 kilpailu tultaisiin järjestämään Istanbulissa. Vuoden 2016 elokuun lopussa ilmoitettiin kuitenkin, että kilpailu siirrettäisiin Turkin Istanbuliin. Vuoden 2016 kisan tapahtumapaikka olisi ollut kaksi vuotta peräkkäin Istanbulin Yahya Kemal Beyatli Cultural Centre.


title: Turkvision laulukilpailu 2016

text: Samoin kuin vuonna 2015 jolloin ei ollut semifinaalia sillä kaikki kilpailevat Venäjän osavaltiot olivat vetäytyneet kisasta Turkin ja Venäjän suhteiden takia, myös vuonna 2016 ei olisi ollut semifinaalia. Kaikki 26 osallistujaa olisivat kilpailleet finaalissa, josta yksi olisi julistettu voittajaksi.


title: Turkvision laulukilpailu 2016

text: 8. joulukuuta 2016 ilmoitettiin että vuoden 2016 kisan päivämäärä siirettäisiin maaliskuuhun 2017, tehden siitä ensimmäisen kerran vuodesta 2013 asti että kisassa olisi tehty lykkäys. Kuitenkin myöhemmin vahvistettiin että vuoden 2016 kisa oli peruttu syynä 10. joulukuuta tapahtuneet Istanbulin pommitukset ja että vuoden 2017 kisa tultaisiin järjestämään Astanassa, Kazakstanissa.


title: Turkvision laulukilpailu 2016

text: Kilpailuun oli ilmoittautunut 27 valtiota ja aluetta. 15 maata oli valinnut osallistujansa, joista 9 oli myös valinnut kappaleensa.


title: Ashley Kratzer

text: Ashley Kratzer (s. 8. helmikuuta 1999) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 302 joulukuussa 2017.


title: Ashley Kratzer

text: Kratzer sai villin kortin Yhdysvaltain avoimiin 2017 voitettuaan Yhdysvaltain 18-vuotiaiden mestaruuskilpailut.


title: Infowars.com

text: Infowars.com on yhdysvaltalainen internetissä toimiva vaihtoehtomedia, jonka taustalla on salaliittoteoreetikko Alex Jones. Vuoden 2018 tammikuussa eri verkkosivustojen kävijätietoja mittaavan Alexa Internetin mukaan Infowars.com-sivustolla oli 4,6 miljonaa erillistä kävijää kuukaudessa, kun taas Quantcastin mukaan erillisiä kävijöitä oli 3,7 miljoonaa.


title: Infowars.com

text: Ennen Yhdysvaltain vuoden 2016 presidentinvaaleja sivusto tuki Donald Trumpia ja hänen vaaliteemojaan. Presidenttiehdokas Trump oli sivun tuottamalla "Alex Jones Show'n" radio- ja telvisio-ohjelman vieraana ennen vaaleja.


title: Infowars.com

text: Infowars.com on muun muassa kertonut ihmisten epäilleen ulkoavaruuden olioiden laskeutuneen Floridaan ja väittänyt ennen Yhdysvaltain vuoden 2016 presidentinvaaleja, että Donald Trumpin vastaehdokas Hillary Clintonin pyöritti avustajiensa kanssa lapsiprostituutiorinkiä Ping Pong Comet -nimisessä pizzeriassa. Alex Jones itse on kertonut valtamedian valehtelevan hänestä jatkuvasti ja tästä väitetystä ulkoavaruuden olioiden maininnan nauhoitteesta, jossa hän niin väittää, tarjoavansa 100 000 dollaria sen lähettäjälle. Pizzagate-nimisen, alun perin 4chanista levinneen salaliittoteorian seurauksena Ping Pong Cometin työntekijöitä uhkailtiin ja 28-vuotias pohjoiscaronilainen mies teki sinne aseellisen hyökkäyksen.


title: Small-Scale Experimental Machine

text: Small-Scale Experimental Machine (SSEM, lempinimeltä "Baby") oli ensimmäinen tietokone, jossa ohjelma voitiin tallettaa tietokoneen muistiin. Tietokone oli suunniteltu prototyypiksi, joka johti Manchester Mark I:n kehitykseen.


title: Small-Scale Experimental Machine

text: Tietokone suoritti ensimmäisen ohjelmansa 21. kesäkuuta 1948. Ohjelman tekivät Tom Kilburn ja laitteen suunnittelija F.C. Williams.


title: Small-Scale Experimental Machine

text: Tietokone toimi testialustana Williams-Kilburn -kuvaputkitekniikalle, jota käytettiin tietokoneen ajonaikaisena muistina. 6 tuuman näytölle voitiin tallettaa 2048 bittiä, jotka oli päivitettävä tasaisin väliajoin.


title: Kurnoolin junaturma

text: Kurnoolin junaturma oli matkustajajunan suistumiseen raiteilta johtanut onnettomuus Kurnoolin piirikunnassa Andhra Pradeshin osavaltiossa Intiassa 21. joulukuuta 2002. Juna oli Hyderabadin ja Bangaloren välisellä rataosuudella noin 90 kilometrin tuntivauhdissa kun vaunuja kaatui kiskoilta.


title: Kurnoolin junaturma

text: Poliisitutkijoiden mukaan onnettomuuden syyksi on varmistunut sabotaasi, koska kiskoja oli rikottu. Osavaltion pääministeri Chandrababu Naidun mukaan oli ennenaikaista puhua tahallisesta teosta.


title: EDVAC

text: EDVAC ("Electronic Discrete Variable Automatic Computer") oli varhainen elektroninen tietokone. Edeltäjästään ENIAC:sta poiketen EDVAC käytti (John von Neumannin ehdotuksesta) binäärijärjestelmää desimaalijärjestelmän sijaan, jonka ansiosta piirit voitiin tehdä paljon yksinkertaisemmiksi.


title: EDVAC

text: Tietokoneen muistina oli 1024 44-bittistä sanaa, joka oli toteutettu elohopeasylintereillä. Tietokone valmistui vuonna 1949 mutta se saatiin käyttökuntoon vasta vuonna 1951.


title: EDVAC

text: Von Neumann käsitteli tietokonetta keskeneräiseksi jääneessä muistiinpanosarjassaan "First Draft of a Report on the EDVAC" vuonna 1945.


title: EDVAC

text: Tietokone saatiin käyttökuntoon vuonna 1951.


title: Formula 2 Belgian Grand Prix 2017

text: Formula 2 Belgian Grand Prix 2017 oli Formula 2 -kauden 2017 kahdeksas osakilpailu, joka ajettiin 26.–27. elokuuta Circuit de Spa-Francorchampsn moottoriradalla Belgiassa.


title: Formula 2 Belgian Grand Prix 2017

text: Paalupaikalle ajoi Charles Leclerc, jolle paalupaikka oli kauden seitsemäs. Toiseen ruutuun ajoi DAMS-tallin kuljettaja Nicholas Latifi, jolle eturivin lähtöruutu oli hänen uransa ensimmäinen. Kolmanneksi ajoi Latifin tallikaveri Oliver Rowland.


title: Formula 2 Belgian Grand Prix 2017

text: Sérgio Sette Câmara pyörähti aika-ajon lopulla ja sammutti autonsa radan varteen, jonka johdosta sessio keskeytettiin hetkeksi.


title: GP3 Belgian Grand Prix 2017

text: GP3 Belgian Grand Prix 2017 oli GP3-kauden 2017 viides osakilpailu, joka ajetiin 26.–27. elokuuta Circuit de Spa-Francorchampsn moottoriradalla Belgiassa.


title: GP3 Belgian Grand Prix 2017

text: Juan Manuel Correa teki GP3-debyytin Jenzer Motorsport -tallissa.


title: BINAC

text: BINAC oli ensimmäisiä elektronisia tietokoneita, joissa ohjelma voitiin tallettaa koneen muistiin. Tietokoneen valmisti Electronic Control Company (myöhemmin "Eckert–Mauchly Computer Corporation") Northropille ja se toimitettiin vuonna 1949.


title: BINAC

text: Tietokoneen muistina oli 512 sanaa (15 360 bittiä) valmistajan esitteen mukaan.


title: BINAC

text: Joidenkin lähteiden mukaan tietokone ei koskaan toiminut kunnolla toimituksen jälkeen.


title: Prisma (taideteos)

text: Prisma on Mauno Kiviojan vuonna 1985 tekemä tilataideteos Tampereen teknillisen yliopiston edessä Hervannassa. Teoksen obeliski on tehty ruostumattomasta teräksestä ja sen ympärillä on teokseen kuuluva laatoitus. Geometrinen kuviointi toistuu obeliskin pinnassa ja laatoissa. Teos pystytettiin alun perin yliopiston päärakennuksen eteen, mutta siirrettiin vuonna 2013 Tietotalon eteen Kampusareenan rakennustöiden tieltä. Teos on tunnettu alueen maamerkki.


title: Itchan Kala

text: Itchan Kala on Uzbekistanin länsiosassa sijaitsevan Hivan kaupungin linnoitettu vanha osa. Vaikka siellä on vain harvoja todella vanhoja rakennuksia, se on yhtenäinen esimerkki Keski-Aasian islamilaisesta arkkitehtuurista. Merkittävimpiin rakennuksiin kuuluvat Djuman moskeija, mausoleumit, madrasat ja kaksi palatsia, jotka rakennutti 1800-luvun alussa Allah Quli Khan. Itchan Kala on Unescon maailmanperintöluettelossa vuodesta 1990.


Yhdysvaltain kansallinen lääketieteellinen kirjasto (, NLM) on suuri Yhdysvaltain Marylandin osavaltion Bethesdassa toimiva erikoiskirjasto. Se on maailman suurin lääketieteeseen ja biotieteisiin erikoistunut kirjasto. NLM on perustettu vuonna 1836. Yhdysvaltain kansallinen lääketieteellinen kirjasto on osa laajaa National Institutes of Healthia (NIH, "Yhdysvaltain terveysvirasto").


title: Z4

text: Z4 oli Konrad Zusen kehittämä relepohjainen tietokone. Zuse viimeisteli ensimmäisen tietokoneen vuonna 1948 ja teki sopimuksen ETH Zürichin kanssa. Tietokone otettiin käyttöön syyskuussa 1950.


title: Z4

text: Tietokoneessa oli mekaaninen muisti, jossa oli 64 32-bittistä sanaa.


title: Tuomas Salmela

text: Tuomas Timo Henrik Salmela (s. 30. kesäkuuta 1995 Tornio) on suomalainen jääkiekkopuolustaja, joka pelaa SM-liigajoukkue Tampereen Ilveksessä. Hänen aiemman seuransa JYPin urheilutoimenjohtaja Jukka Holtarin mukaan Salmela on aktiivinen, kookas ja monipuolinen yleispuolustaja, joka muistuttaa olemukseltaan ja pelityyliltään hänen kanssaan JYPissä pelannutta Mikko Kaltevaa.


title: Tuomas Salmela

text: Salmela on Tornion IHC:n kasvatti. Hän siirtyi juniorina myöhemmin naapurikaupunkiin Ruotsin Haaparantaan ja Asplöven HC:n junioreihin. Kaudella 2012–2013 Salmela teki paluun kasvattajaseuraansa TIHC:n, jossa hän debytoi miesten peleissä pelattuaan yhden Suomi-sarjaottelun. Kauden 2013–2014 Salmela vietti suurimmaksi osaksi Asplövenin ja Kalix HC:n J20-junioreiden yhdistelmäjoukkueessa, mutta hän pelasi myös neljä ottelua Asplövenin miesten joukkueessa Ruotsin toiseksi korkeimmalla sarjatasolla HockeyAllsvenskanissa. Kauden 2014–2015 Salmela pelasi suurimmaksi osaksi lainalla sarjatasoa alempana Kalix HC:n Hockeyettan-joukkueessa. Hän pelasi Asplövenissä 20 runkosarjaottelua ilman tehopisteitä. Huhtikuussa 2015 Salmela teki joukkueen kanssa kaksivuotisen jatkosopimuksen.


title: Tuomas Salmela

text: Edellisen kauden tapaan Salmela vietti kauden 2015–2016 suurimmaksi osaksi lainalla Hockeyettan-joukkue Kalix HC:ssä. Hän pelasi Asplövenissä 19 runkosarjaottelua tehopistein 1+1=2 ja kuusi playoff-ottelua tehopistein 2+4=6. Joukkue kuitenkin putosi kauden päätteeksi Hockeyettaniin. Kaudeksi 2016–2017 Salmela siirtyi vuoden mittaisella sopimuksella Mestis-joukkue Rovaniemen Kiekkoon. Siirron taustalla oli myös hänen varusmiespalveluksensa Jääkäriprikaatissa. Salmela oli joukkueen tehokkain puolustaja tehoilla 6+12=18, vaikka hän pelasi loukkaantumisten vuoksi vain 35 runkosarjaottelua.


title: Tuomas Salmela

text: Kesäkuussa 2017 Salmela teki RoKin kanssa vuoden mittaisen jatkosopimuksen. Samalla hän sopi siirtyvänsä loppukesäksi SM-liigajoukkue JYPin harjoitusvahvuuteen. Salmela solmi seuran kanssa myös option JYPiin siirtymisestä kahdelle seuraavalle vuodelle kauden 2017–2018 jälkeen. Hän teki joukkueessa miesten pääsarjadebyyttinsä Mestarien liigassa 25. elokuuta 2017 sveitsiläistä EV Zugia vastaan. Salmela merkittiin JYPin seitsemänneksi puolustajaksi ja hän sai ottelussa jääaikaa 6.21 minuuttia. SM-liigadebyyttinsä Salmela teki runkosarjan avauskierroksella 8. syyskuuta 2017 Helsingin IFK:ta vastaan, kun Juuso Vainio ja Nolan Yonkman olivat sivussa. Hänet merkittiin heti JYPin ykköspuolustajapariin Mikko Kaltevan viereen. Salmela sai ottelussa jääaikaa 10.51 minuuttia. Hän keräsi myös yhden syöttöpisteen oltuaan kakkossyöttäjänä Robert Rooban tekemään maaliin. Salmela keräsi ottelusta teholukeman +3. Hän pelasi JYPissä kauden aikana yhdeksän runkosarja- ja viisi CHL-ottelua tehden yhden syöttöpisteen. Salmela voitti CHL:n mestaruuden. Hän pelasi suurimman osan kaudestaan RoKissa, jossa Salmela pelasi kauden loppuun. Hän oli joukkueen tehokkain puolustaja tehoilla 4+12=16. Salmela voitti myös RoKin sisäisen tehotilaston lukemalla +5.


title: Tuomas Salmela

text: JYP ei käyttänyt Salmelan sopimuksessa ollutta optiota, vaan hän siirtyi kaudeksi 2018–2019 vuoden mittaisella sopimuksella Tampereen Ilveksen SM-liigajoukkueeseen. Hän teki liigauransa avausmaalin 12. lokakuuta 2018 tasavajaalla vieraissa Vaasan Sportia vastaan. Tammikuussa 2019 Salmela teki Ilveksen kanssa vuoden mittaisen jatkosopimuksen.


title: Tuomas Salmela

text: Salmela valmistui ylioppilaaksi Tornion yhteislyseon lukiosta keväällä 2014.


title: Z4 (täsmennyssivu)

text: Z4 voi tarkoittaa jotain seuraavista:


title: CDC 1604

text: CDC 1604 on Control Data Corporationin valmistama supertietokone, joka oli ensimmäinen suuren mittakaavan transistoripohjainen tietokone. Tietokone julkaistiin 16. lokakuuta 1959.


title: CDC 1604

text: Tietokoneen rinnalle suunniteltiin CDC-160A minitietokone hoitamaan hitaita datan syöttö- ja tulostustoimintoja.


title: Gasque

text: Gasque on ruotsalainen, akateeminen seuranviettotapahtuma ja pöytäjuhla. Se on olennainen osa ruotsalaista yliopistokulttuuria, mutta erityisen vahva perinne se on Kuninkaallisessa teknillisessä korkeakoulussa Tukholmassa, Chalmersin korkeakoulussa Göteborgissa ja Uppsalan yliopistossa. Suomalaisen opiskelijajuhlakulttuurin lähin vastine on sitsit.


title: Gasque

text: Gasquen tarkoituksena on tutustua uusiin ihmisiin, minkä takia niitä järjestetään erityisen paljon lukuvuoden alussa. Gasquen aikana syödään yleisimmin kolmen ruokalajin ateria ja juodaan useampia snapseja. Se järjestetään usein korkeakoulun ylioppilaskunnan tiloissa, mutta vaihtelevasti myös esimerkiksi ylioppilaskunnan hallinnoimissa kampuksen ulkopuolisissa kiinteistöissä tai vaikkapa ulkona.


title: Gasque

text: Sana "gasque" äännetään "gask", ja siitä on johdettu myös verbi "gasqua" eli äännettynä "gaska".


title: Gasque

text: Tapahtumaan ostetaan lippu etukäteen, yleensä joko samana päivänä tai korkeintaan viikkoa aikaisemmin. Liput ovat paketteja, jotka sisältävät sekä ruoan että alkoholittoman tai alkoholillisen juomapaketin ja ohjelman. Joskus tarjolla on myös erillisiä juomakuponkeja. Itse tapahtumassa ei siis käsitellä rahaa, vaan kaikki maksetaan etukäteen.


title: Gasque

text: Tapahtumalla on täsmällinen alkamisaika, joten paikalla on syytä olla ajoissa. Istumajärjestys voi olla vapaa, ennalta määritelty tai paikan päällä arvottava. Pöydät ja tuolit on sijoitettu varsin tiiviisti tunnelman luomiseksi. Pöytäjärjestyksessä joka toinen on mies ja joka toinen nainen.


title: Gasque

text: Kun kaikki ovat löytäneet paikkansa, laulunjohtaja pitää lyhyehkön avajaispuheen, jossa hän esittelee tapahtuman, turvallisuustietoa ja mahdollisesti myös illan menun. Alussa tarjoillaan avajaisjuoma ja lisäksi alkupala, jos sitä ei ole katettu valmiiksi pöytään. Tapahtuman suuren osallistujamäärän ja pienehkön keittiötoiminnan vuoksi pääruoka tarjoillaan vasta parin tunnin päästä tapahtuman alusta, joten ennen paikalle saapumista kannattaa syödä. Kaikki ruoka ja juomista snapsit ja punssit tarjoillaan pöytään.


title: Gasque

text: Aterioita odotellessa keskustellaan, seurataan läsnäolijoiden esityksiä ja lauletaan yhteislauluja laulunjohtajan () johdolla. Gasqueta varten on sanoitettu uudelleen erityisesti ruotsalaisia perinteisiä lastenlauluja, joita lauletaan juomalaulujen tapaan. Juomalaulujen jälkeen juodaan snapsi tai punssi, jonka mies nostaa ensin oikealla puolella olevalle naiselle, sitten vasemmalle ja lopulta vastapäiselle. Snapsin jälkeen sama toistetaan päinvastaisessa järjestyksessä. Lasia ei kilistetä.


title: Gasque

text: Jälkiruoan jälkeen kiitetään tapahtuman järjestäjiä omalla kiitoslaululla. Tapahtuma päättyy yleensä jaoksen oman tunnuskappaleen yhteislauluun, jonka jälkeen pöydät raivataan pois ja samassa tilassa alkaa jatkot.


title: Gasque

text: Ruotsalaiseen juhlaperinteeseen nähden gasquen etiketti on varsin tiukka ja konservatiivinen. Pukukoodi vaihtelee hienoimmillaan aina juhlapukuun asti, mutta on aina vähintään smart casual. Myös oman laitoksen opiskelijahaalari on lähes aina soveltuva asuvalinta.


title: Gasque

text: Gasquen eräänlainen juontaja on laulunjohtaja (), joka ruokailee muiden tapaan mutta keskeisellä paikalla. Laulunjohtajia voi olla yksi tai useampi, ja heillä on käytössään kello. Vaikka vapaahenkinen keskustelu vieraidenkin ihmisten kanssa kuuluu gasquen ominaispiirteisiin, on keskustelu keskeytettävä laulunjohtajan kilauttaessa merkkigongiaan.


title: Gasque

text: Suuren väkimäärän ja tiiviin pöytäsijoittelun vuoksi pöydästä poistuminen gasquen aikana ei ole suotavaa, ei edes WC:ssä käyntiä varten. Myös matkapuhelimen käyttö esimerkiksi kuvaamistarkoituksessa ei ole kohteliasta, sillä seuratapahtuman luonteeseen kuuluu uusiin ihmisiin tutustuminen sekä seurasta ja tunnelmasta nauttiminen.


title: Teemu Engberg

text: Teemu Engberg (s. 9. kesäkuuta 1999 Loviisa) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan vasen laitahyökkääjä.


title: Teemu Engberg

text: Engberg on Loviisan Jääkiekkoklubin kasvatti. Hän siirtyi 13-vuotiaana Helsingin IFK:hon kaudeksi 2012–2013. Kaudella 2014–2015 Engberg oli joukkueensa paras maalintekijä C-nuorten SM-karsinnoissa 11 osumallaan. Kaudella 2015–2016 hän jakoi tehoilla 22+22=44 HIFK:n B-nuorten sisäisen pistepörssin voiton Niklas Nordgrenin kanssa ja sisäisen syöttöpörssin voiton Joel Kerkkäsen kanssa.


title: Teemu Engberg

text: Harjoituskaudella 2017–2018 Engberg nousi HIFK:n SM-liigajoukkueeseen. Hän teki miesten pääsarjadebyyttinsä Mestarien liigassa 25. elokuuta 2017 vieraissa ruotsalaista Brynäs IF:ää vastaan. Engberg merkittiin HIFK:n 13. hyökkääjäksi ja hän sai ottelussa jääaikaa lopulta vain 29 sekuntia. SM-liigadebyyttinsä Engberg teki 20. syyskuuta 2017 vieraissa Tampereen Ilvestä vastaan, kun loukkaantumiset avasivat hänelle paikan HIFK:n kokoonpanosta. Engberg merkittiin joukkueen nelosketjun vasempaan laitaan Saku Salmelan ja Henri Tammisen viereen. Hän sai ottelussa jääaikaa 5.54 minuuttia. Liigauransa avausmaalin Engberg teki yhdeksännessä ottelussaan 11. tammikuuta 2018 vieraissa Mikkelin Jukureita vastaan. Kaikkiaan hän pelasi SM-liigassa kauden aikana 22 runkosarjaottelua tehopistein 2+2=4 ja viisi playoff-ottelua tehden kaksi syöttöpistettä. CHL:ssä Engberg jäi neljässä ottelussa ilman tehopisteitä. Hän voitti kauden päätteeksi SM-pronssia. Engberg pelasi suurimman osan kaudestaan kuitenkin vielä HIFK:n A-nuorissa, jossa hän voitti myös SM-pronssia.


title: Teemu Engberg

text: Toukokuussa 2018 Engberg teki HIFK:n kanssa kaksivuotisen SM-liigasopimuksen.


title: Teemu Engberg

text: Engberg pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Engberg pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Engberg pelasi myös Ivan Hlinkan muistoturnauksessa vuonna 2016 sekä World U-17 Hockey Challengessa marraskuussa 2015. Yhteensä hän on pelannut seitsemän nuorten ja 26 poikien maaottelua.


title: Teemu Engberg

text: Engberg opiskelee Mäkelänrinteen lukiossa.


title: Mohamed Chikh

text: Mohamed Chikh (s. 1993) on kanadalainen karateka. Hän on kaksinkertainen Kyokushinin Yhdysvaltain mestari.


title: Mohamed Chikh

text: Chikh saavutti ensimmäisen Yhdysvaltain mestaruutensa 2013, jolloin hän voitti loppuottelussa Evgenii Savinin. Hän pääsi voiton myötä ottelemaan painoluokallisissa MM-kilpailuissa huhtikuussa 2013.


title: Mohamed Chikh

text: Chikh uusi Yhdysvaltain mestaruutensa kaksi vuotta myöhemmin, jolloin hän voitti loppuottelussa maamiehensä Pasha Mykhaylovin.


title: Lauri Kulmala (jääkiekkoilija)

text: Lauri Kulmala (s. 3. helmikuuta 1999 Porvoo) on suomalainen jääkiekkoilija, joka pelaa SM-liigajoukkue Porin Ässissä lainalla Helsingin IFK:sta. Hän on pelipaikaltaan keskushyökkääjä, mutta Kulmala osaa pelata myös laidassa. Hän pelannee pääosin seuran A-nuorissa, mutta vastuuta on tullut myös edustusjoukkueen kokoonpanossa.


title: Lauri Kulmala (jääkiekkoilija)

text: Kulmala on Porvoo Huntersin kasvatti. Hän siirtyi 14-vuotiaana Helsingin IFK:hon kaudeksi 2013–2014. Kaudella 2014–2015 Kulmala oli tehoilla 20+27=47 seuran C-nuorten paras maalintekijä ja hän jakoi joukkueensa sisäisen pistepörssin voiton Onni Nokkosmäen kanssa.


title: Lauri Kulmala (jääkiekkoilija)

text: Toukokuussa 2017 Kulmala teki HIFK:n kanssa kolmivuotisen SM-liigasopimuksen. Hän teki miesten pääsarjadebyyttinsä Mestarien liigassa 25. elokuuta 2017 vieraissa ruotsalaista Brynäs IF:ää vastaan. Kulmala merkittiin HIFK:n kolmosketjun oikeaan laitaan ja hän sai ottelussa jääaikaa 7.43 minuuttia. Ensimmäisen SM-liigaottelunsa Kulmala sai tililleen 16. syyskuuta 2017 vieraissa Pelicansia vastaan. Hänet merkittiin HIFK:n 13. hyökkääjäksi ja Kulmala jäi ottelussa lopulta ilman peliaikaa. Hän sai ensimmäiset jääaikansa SM-liigassa kolmannessa ottelussaan 26. syyskuuta 2017 Porin Ässiä vastaan. Kulmala merkittiin HIFK:n nelosketjun oikeaan laitaan Saku Salmelan ja Janne Hämäläisen viereen. Hän sai ottelussa jääaikaa 5.28 minuuttia. Kulmala pelasi kauden 2017–2018 aikana HIFK:n miesten joukkueessa kaikkiaan yhdeksän runkosarja- ja neljä CHL-ottelua ilman tehopisteitä. Hän pelasi suurimman osan kaudestaan seuran A-nuorissa, jossa Kulmala voitti kauden päätteeksi SM-pronssia.


title: Lauri Kulmala (jääkiekkoilija)

text: Kulmala teki kauden 2018–2019 ensimmäisessä ottelussaan SM-liigaottelussaan 20. lokakuuta 2018 vieraissa Rauman Lukkoa vastaan liigauransa avausmaalin. Hän pelasi seuran miesten joukkueessa 13 runkosarja- ja kaksi CHL-ottelua tehden kaksi maalia, mutta suurimman osan alkukaudestaan Kulmala pelasi kuitenkin HIFK:n A-nuorissa. Hän oli tehoilla 11+19=30 joukkueen sisäisen pistepörssin jaetulla kärkisijalla Wiljami Myllylän kanssa, kunnes tammikuussa 2019 HIFK lainasi Kulmalan loppukaudeksi Porin Ässiin, joka vastaavasti lainasi Sakari Salmisen loppukaudeksi HIFK:hon.


title: Lauri Kulmala (jääkiekkoilija)

text: Kulmala on pelannut 12 nuorten ja viisi poikien maaottelua.


title: Lauri Kulmala (jääkiekkoilija)

text: Kulmala on opiskellut Suomen Liikemiesten Kauppaopistossa.


title: Naiseni kanssa eduskuntatalon puistossa

text: Naiseni kanssa eduskuntatalon puistossa on M. A. Nummisen single, joka julkaistiin samana vuonna ilmestyneeltä EP-levyltä "M. A. Numminen laulaa jälleen". Kappale julkaistiin myös vuonna 1970 albumilla "Taisteluni". Kappaleen on säveltänyt Unto Mononen, sovittanut Paroni Paakkunainen ja sanoittanut Numminen itse. Kappaleen esittäjä on M. A. Numminen ja Viisi vierasta miestä. Numminen on levyttänyt alkuperäisversion lisäksi kappaleen saksaksi, esperantoksi, ruotsiksi ja englanniksi.


title: Nihtisillan vastaanottokeskus

text: Nihtisillan vastaanottokeskus on yksityisen Luona Oy:n ylläpitämä aikuisten turvapaikanhakijoiden vastaanottokeskus, joka sijaitsee Espoon Kilon kaupunginosassa.


title: Nihtisillan vastaanottokeskus

text: Vastaanottokeskus perustettiin syksyllä 2015 Tiedon tyhjäksi jääneeseen toimistorakennukseen osoitteeseen Kutojantie 10. Vastaanottokeskuksessa asui vuonna 2016 noin 480 turvapaikanhakijaa kerrallaan.


title: Luona

text: Luona on suomalainen sosiaali- ja terveyspalveluita tuottava yritys. Luona tuottaa muun muassa vastaanottokeskuspalveluita ja kriisimajoitusta. Yritys toimi aiemmin nimellä Barona Hoiva. Yrityksen nimi vaihdettiin kesällä 2015, jolloin sen toiminta keskittyi nykyiseen liiketoimintaan. Luonan emoyhtiö on kansainvälinen Barona Group. Luonalla on yli 250 työntekijää.


title: Luona

text: Luonan toimitusjohtajana toimii Milja Saksi ja hallituksen puheenjohtajana Paavo Voutilainen.


title: Luona

text: Luona nousi vuonna 2015 Suomen suurimmaksi yksityiseksi toimijaksi vastaanottokeskuspalveluiden tarjoajana. Nykyään Luona tarjoaa vastaanottokeskuspalveluita Vantaalla sekä Espoon Nihtisillassa ja Siikajärvellä.


title: Ruskosädekaisla

text: Ruskosädekaisla ("Cyperus rotundus") on sarakasvien heimoon kuuluva monivuotinen papyruskaislan sukulaislaji.


title: Ruskosädekaisla

text: Ruskosädekaislan pystyt varret kasvavat 30-40 cm korkeiksi. Niiden poikkileikkaus on kolmiomainen. Lehdet lähtevät varren alaosasta kolmen lehden ryhmissä. Ne ovat tummanvihreitä, sileitä ja kiiltäviä. Niiden pituus on 20-30 cm ja leveys 2-10 mm.


title: Ruskosädekaisla

text: Kasvi leviää maavarsien avulla. Siellä missä maavarsi ulottuu maan pintaan, siihen voi kehittyä pyöreä maasilmu, josta varret ja juuret lähtevät. Laji voi kasvattaa myös mukuloita, joihin se säilöö tärkkelystä ja joista voi kasvaa uusia kasviyksilöitä. Mukulat ovat 1-3,5 cm pitkiä, aluksi valkoisia ja meheviä, myöhemmin kovia ja ruskeita. Näistä mukuloista laji on saanut tieteellisen nimensä "rotundus", pyöreä.


title: Ruskosädekaisla

text: Kukinnot kasvavat varsien päähän. Ne muodostuvat 3-9 eri mittaisesta varsiosasta, joiden päässä on punertavanruskeita noin 3,5 senttiä pitkiä pikkuoksia, joissa on 10-40 terälehdetöntä kukkaa. Kukinnon punaruskea väri on varmin tapa erottaa ruskosädekaisla keltakukkaisesta lähilajista kultasädekaisla ("Cyperus esculentus").


title: Ruskosädekaisla

text: Ruskosädekaislaa tavataan lähes koko maailmassa pohjoisimpia alueita lukuun ottamatta. Euroopassa sen levinneisyysalueen pohjoisraja on Keski-Euroopassa.


title: Ruskosädekaisla

text: Ruskosädekaisla kasvaa rannoilla ja moissa kosteikoissa. Se pärjää myös alueilla, joka ovat vain osan vuodesta kosteita, ja kestää maan muokkausta hyvin. Niinpä sitä tavataan joutomailla, ja kosteilla viljelysmailla. Siitä voi kehittyä haitallinen rikkaruoho.


title: Ruskosädekaisla

text: Ruskosädekaislan mukuloita on käytetty rohtoina Intian, Japanin ja Kiinan perinteisessä lääketieteessä. Sen tehoa ei ole tutkittu länsimaisessa lääketieteessä edellytettävillä tavoilla.


title: Laugharnen linna

text: Laugharnen linna on walesilainen linna Taf-joen lähistöllä. Ensimmäinen varma maininta siitä on vuodelta 1189 Henrik II:n kuoleman jälkeen, jolloin Rhys ap Gruffydd otti sen hallintaansa. Seuraavan vuosisadan aikana se poltettiin kahdesti.


title: Laugharnen linna

text: Elisabet I luovutti linnan Sir John Perrotille, joka muutti sen Tudor-henkiseksi kartanoksi. Linna tuhoutui osittain Englannin sisällissodassa parlamentaristien piirityksessä vuonna 1644 ja siitä otettiin kiviä talojen rakentamiseen.


title: Volkswagen Ameo

text: Volkswagen Ameo on Volkswagenin vuodesta 2016 lähtien Intian markkinoille valmistama pieni sedan-korinen automalli, joka perustuu samalle pohjalevylle kuin esimerkiksi Audi A1 ja Volkswagen Polo V.


title: Volkswagen Ameo

text: Moottorivaihtoehtoina ovat 1,2-litrainen bensiinimoottori ja 1,5-litrainen diesel. Voimansiirtona molemmissa on viisivaihteinen manuaalivaihteisto, dieselmoottorin yhteyteen saa halutessaan seitsenportaisen DSG-kaksoiskytkinvaihteiston.


title: Saint-Étienne-les-Orgues

text: Saint-Étienne-les-Orgues on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella.


title: Saint-Étienne-les-Orgues

text: Kunta sijaitsee Montagne de Lure -vuoren juurella. Kunnan nähtävyyksiä on 1100-luvuta peräisin oleva Notre-Dame de Luren luostari.


title: Bardsey Island

text: Bardsey Island () on saari Walesin rannikolla, Yhdistyneessä kuningaskunnassa. Saari oli keskiajalla pyhiinvaeltajien määränpää. Nykyisin saarella on 4 vakituista asukasta ja se on osa luonnonsuojelualuetta.


title: Bardsey Island

text: Saari on pinta-alaltaan 1,8 km² ja se sijaitsee Llŷnin niemimaan kärjessä Gwyneddin kreivikunnassa Walesissa. Matkaa mantereelle saarelta on noin 3 kilometriä. Saari on useiden muiden Britannian saarten tapaan luonnonpuisto. Sillä on tavattu 310 eri lintulajia, joihin lukeutuvat esimerkiksi ruokki, pikkuliitäjä, riskilä ja lunni. Saarella on myös noin 200 harmaahyljettä.


title: Bardsey Island

text: Ensimmäiset merkit ihmisasutuksesta saarella ovat ajalta 7 500 vuotta eaa. ja saarelta tunnetaan 45 esihistoriallista löydöspaikkaa. Legendan mukaan saari oli pyhä kelttiläisille druideille ja myöhemmin saaresta tuli merkittävä kristinuskon keskus. 1100-luvulta peräisin oleva Llandaffin kirja kertoo 500 vuotta walesilaisen Llandaffin hiippakunnan historiaa ja mainitsee Bardseytä kutsutun "Britannian Roomaksi" ja kolmen saarelle tehdyn matkan uskottiin vastaavan pyhiinvaellusta Roomaan. Llandaffin kirja mainitsee myös, että saarelle on haudattu 20 000 tunnustajaa ja pyhimystä. Hautoja on sittemmin löydetty kaivauksissa, joista ainoa suurempimuotoinen järjestettiin 1990-luvulla saaren kappelin eteläpuolella. Tuolloin löydettiin 25 keskiaikaista hautaa. 500-luvulla saarella on ollut luostari ja 1200-luvulla rakennettiin apottiluostari, mutta kumpikaan ei ole säilynyt nykypäivään. Osa apottiluostarin kivitornia on kuitenkin edelleen pystyssä. Luostarien munkit lähtivät saarelta, kun luostarijärjestelmä lakkautettiin vuonna 1536.


title: Bardsey Island

text: Bardseytä asutettiin vielä munkkien lähdön jälkeen, mutta sen asukasluku on tippunut huipustaan. 1800-luvulla saaren asukkaiden pääelinkeinoja olivat hummerien, rapujen ja osterien pyynti ja saarella oli noin 140 asukasta. Vuonna 1931 saarella oli enää 54 asukasta ja saaren viimeinen koulu suljettiin 1950-luvulla. Vuonna 1979 saaren osti Bardsey Island Trust, jonka tarkoitus on säilyttää Bardsey elävänä yhteisönä. Nykyisin saarella on neljä vakituista asukasta ja kesäisin asukasluku nousee noin kahdeksaankymmeneen. Saarella on yksi 300:n lampaan maatila.


title: Banon (Alpes-de-Haute-Provence)

text:
Banon on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella.
Kunta on tunnettu Le Bleuet -kirjakaupasta. Se on harvinainen maaseutuympäristössä menestyvä kirjakauppa.


title: Ruiskukurkku

text: Ruiskukurkku ("Ecballium elaterium") on kurkkukasveihin kuuluva laji, joka tunnetaan erikoisesta tavastaan ruiskia siemeniä sisältävää nestettä. Se on sukunsa ainoa laji.


title: Ruiskukurkku

text: Ruiskukurkkua kasvaa Välimeren alueella ja Makaronesiassa. Pulska juuri on noin 8 cm pitkä, köynnökset voivat kasvaa 80 cm mittaisiksi. Kukat ovat tumman keltaiset.


title: Sulkaitulehti

text: Sulkaitulehti ("Kalanchoë pinnata") on maksaruohokasveihin kuuluva mehikasvi.


title: Sulkaitulehti

text: Sulkaitulehti voi kasvaa 1,2 metriä korkeaksi. Varret ovat ontot ja tummanvihreät. Kukat ovat punertavia kelloja. Lehdet ovat aaltolaitaiset, ja vaaleanvihreässä lehdessä on tummanpunainen reuna. Kasvi lisääntyy suvuttomasti lehden reunan aaltoihin kasvavien pikkukasvien avulla.


title: Sulkaitulehti

text: Sulkaitulehti on Australiassa luokiteltu haitalliseksi vieraslajiksi.


title: Stella Business Park

text: Stella Business Park on vuonna 2001 valmistunut yrityspuisto Espoon Leppävaarassa. Yrityspuistossa on neljä toimitilarakennusta, jotka on nimetty tähtien mukaan. Rakennukset on suunnitellut suunnittelutoimisto Optiplan.


title: Stella Business Park

text: Rakennuksissa on työpisteitä noin 1300 hengelle. Pinta-alaa rakennuksissa on yhteensä 30 000 m, josta vuokrattavaa alaa on 25 000 m. Yrityspuisto sijaitsee osoitteessa Lars Sonckin kaari 10–16.


title: Teollisuusliitto

text: Teollisuusliitto ry () on suomalainen teollisuudessa työskentelevien työntekijöiden ammattiliitto. Liitto on yksi Suomen Ammattiliittojen Keskusjärjestön (SAK) suurimmista jäsenliitoista.


title: Teollisuusliitto

text: Teollisuusliitto muodostui kolmen suomalaisen ammattiliiton yhdistyessä. Vastaanottavana liittona on Metallityöväen Liitto, joka päätti osaltaan yhdistymisestä, muutti sääntönsä ja muutti nimensä Teollisuusliitoksi ylimääräisessä liittokokouksessaan 17.–18. toukokuuta 2017. TEAM Teollisuusalojen ammattiliitto päätti valtuustonsa kokouksessa 17. toukokuuta 2017 lakkauttaa liiton toiminnan vuoden 2017 loppuun mennessä ja että sen ammattiosastot hakevat Teollisuusliiton jäseniksi vuoden 2018 alusta lukien. Puuliitto päätti lakkauttaa liiton toiminnan ja liittyä osaksi Teollisuusliittoa valtuustonsa kokouksessa 16. toukokuuta 2017


title: Teollisuusliitto

text: Uuden liiton yhteinen jäsenmäärä on noin 226 000, joista Puuliitosta tulee noin 33 000 ja Teollisuusalojen ammattiliitosta noin 53 000 jäsentä. Metalliliiton jäsenmäärä oli noin 140 000 jäsentä. Yhdistyneellä liitolla on yli 700 ammattiosastoa ja yli 9 000 luottamushenkilöä työpaikoilla. Liittojen henkilöstömäärä on 240. Jäsenistä on miehiä noin 75 prosenttia; miesvaltaisin on Metalliliitto, jossa jäsenistä 83 prosenttia on miehiä. Puuliiton jäsenistä miehiä on noin 77 prosenttia ja Teollisuusalojen ammattiliitossa vastaava luku on 54. Metallityöväen Liitto on perustettu 1899, Puuliitto 1993 ja Teollisuusalojen ammattiliitto vuonna 2010.


title: Teollisuusliitto

text: Teollisuusliiton puheenjohtajaksi valittiin Riku Aalto.


title: Malta lasten Eurovision laulukilpailussa

text: Malta on osallistunut Lasten Eurovision laulukilpailuun neljätoista kertaa, ensimmäisen kerran vuonna 2003. Malta on voittanut kilpailun kaksi kertaa, vuosina 2013 ja 2015.


text: Malta järjestti vuoden 2014 ja 2016 kilpailun.


title: Simiane-la-Rotonde

text: Simiane-la-Rotonde on kunta Ranskan kaakkoisosassa Alpes-de-Haute-Provencen departementissa Provence-Alpes-Côte d’Azurin alueella.


title: Simiane-la-Rotonde

text: Simiane-la-Rotonde oli aikoinaan vauras kaupunki, ja se on edelleen tärkeä laventelituotannon keskus. Mäelle rakennetun kylän näkymää hallitsee mäen huipulle 1100-luvulla rakennettu linna "Château de Simiane-la-Rotonde", jonka torni joka on muodoltaan rotunda (), ja josta koko kunta on saanut nimensä.


title: Olga (Kreikan ja Tanskan prinsessa)

text: Kreikan ja Tanskan prinsessa Olga, (11. helmikuuta 1903 – 16. lokakuuta 1997) oli Jugoslavian prinssi Paul puoliso vuodesta 1923 alkaen. Hänen isänsä Kreikan ja Tanskan prinssi Nikolaoksen isä oli Kreikan kuningas Yrjö I. Hänen äitinsä suuriruhtinas Jelena Vladimirovna Romanovan isoisä oli Venäjän keisari Aleksanteri II.


title: Olga (Kreikan ja Tanskan prinsessa)

text: Lapsuutensa ja varhaisnuoruutensa prinsessa Olga vietti Kreikassa. Elämä muuttui ensimmäisen maailmansodan seurauksena. Sodan aikana hän oleskeli pitkiä aikoja äitinsä kotona Venäjällä Pietarissa tsaarin hovissa. Vuonna 1917 hänen isänsä prinssi Nikolaos perheineen joutui lähtemään vanhemman veljensä kuningas Konstantinin maanpakolaisuuden myötä myös maanpakoon. Asuinpaikkana heillä oli oli Sveitsi. Seuraavaksi kuninkaaksi tullut hänen isänsä nuorempi veli Aleksanteri kuoli tapaturmaisesti syksyllä 1920. Niinpä Konstantin palasi kuninkaaksi Kreikkaan, ja veli Nikolas perheineen myös palasi maahan.


title: Olga (Kreikan ja Tanskan prinsessa)

text: Vuonna 1922 prinsessa Olga kihlautui Tanskan kruununprinssi Frederikin kanssa, mutta kihlaus purkautui Olgan toivomuksesta. Pian sen jälkeen hän tapasi Jugoslavian prinssi Paulin Lontoossa, ja kihlajaisia vietettiin Lontoossa Buckinghamin palatsissa. Häät pidettiin Belgradissa lokakuussa 1923 kanssa.


title: Olga (Kreikan ja Tanskan prinsessa)

text: Prinssi Paul oli vahvasti suuntautunut Britanniaan, sillä hän oli käynyt yliopisto-opintonsa siellä. Häissä prinssin bestmanina oli Yorkin herttua, tuleva Britannian kuningas Yrjö VI. Yhteydet Britanniaan olivat jatkossakin tiiviit, sillä prinsessa Olgan nuorin sisar prinsessa Marina avioitui vuonna 1934 Kentin herttuan, prinssi Georgen kanssa.,


title: Olga (Kreikan ja Tanskan prinsessa)

text: Prinsessa Olgan elämä Jugoslaviassa muuttui lokakuussa 1934 tapahtuneen prinssi Paulin serkun kuningas Aleksanterin Ranskan Marseillessa tapahtuneen salamurhan myötä. Prinssi Paulista tuli sijaishallitsija aina siihen asti, kunnes murhatun kuninkaan 11-vuotias poika kruununprinssi Peter olisi täyttänyt 18 vuotta. Samalla prinsessa Olgasta tuli näkyvä julkisuuden henkilö. Olihan hän prinssihallitsijan puoliso.


title: Olga (Kreikan ja Tanskan prinsessa)

text: Jugoslavian prinssihallitsija Paul joutui 1930-loppua kohti yhä kiristyvään poliittiseen tilanteeseen. Maa oli perinteisesti ollut ns. pikkuententen jäsen ja suuntautunut näin suurvalloista Ranskaan ja Britanniaan. Hitlerin johtaman Saksan vallan kasvu keskisessä Euroopassa muutti tilannetta. Jugoslaviassa tapahtui 1930-luvun lopulla hallituksenvaihdos, jolla pyrittiin pitämään etäisyyttä akselivaltoihin Saksaan ja Italiaan. Prinssihallitsija Paul teki kesäkuussa 1939 valtiovierailun Saksaan. Puoliso prinsessa Olga oli näkyvästi mukana valtiovierailulla. Saksalaisten tavoitteena oli saada Jugoslavia mukaan akselivaltojen luomaan Kolmen vallan sopimukseen. Lopulta prinssi Paul joutui hyväksymään sopimuksen, jonka Jugoslavian pääministeri allekirjoitti maaliskuussa 1941.,


title: Olga (Kreikan ja Tanskan prinsessa)

text: Kolmen vallan sopimuksen allekirjoitus johti prinssi Paulin ja hänen hallituksensa syrjäyttämiseen 27. maaliskuuta 1941. Kruununprinssi Peter julistettiin täysi-ikäiseksi ja kuninkaaksi. Prinssi Paul vangittiin ja siirrettiin Kreikan kautta brittien haltuun. Puoliso prinsessa Olga ja kolme lasta seurasivat brittien valvomaa maanpakolaisuutta. Perhe siirrettiin ensin Keniaan ja syksyllä 1943 Etelä-Afrikkaan. Prinssin perheen katsottiin siinä vaiheessa olevan Hitlerin johtaman Saksan myötäilijä.,


title: Olga (Kreikan ja Tanskan prinsessa)

text: Prinssi Paulia ei päästetty Britanniaan, vaikka perhe ja heidän kuninkaalliset sukulaiset olisivat sitä halunneet. Prinsessa Olga pääsi käymään Britanniassa syksyllä 1942 sisarensa tukena, sillä nuorimman sisaren Marinan puoliso Kentin herttua Edward oli kuollut lento-onnettomuudessa elokuussa 1942.


title: Olga (Kreikan ja Tanskan prinsessa)

text: Tilanne pysyi perheen kannalta vihamielisenä aina vuoteen 1947. Tällöin kuningas Yrjö VI ja hänen puolisonsa kuningatar Elisabet vierailivat Etelä-Afrikassa ja tapasivat prinssiperheen. Tämä tapahtuma muutti asenteita positiivisemmaksi prinssin perhettä kohtaan. Paluu kotimaahan eli kommunistijohtaja Josip Broz Titon johtamaan sosialistiseen Jugioslaviaan ei ollut mahdollista. Prinssi Paul oli tuomittu heti sodan jälkeen viholliseksi ja menettämään omaisuutensa Jugoslaviassa. Vuonna 1949 prinssi Paul ja prinsessa Olga muuttivat Pariisiin, josta tulikin heidän elämänsä loppuvuosien koti.


title: Olga (Kreikan ja Tanskan prinsessa)

text: Prinssipari eli Pariisissa. Prinssi Paul kuoli vuonna 1976. Puoliso prinsessa Olga eli vielä 21 vuotta. Prinsessa Olgan asuinpaikka Pariisissa oli lähellä Trocaderoa. Prinssi Paul rehabilitoitiin Serbiassa vuonna 2011, ja omaisuus palautettiin hänen jälkeläisilleen. Prinssiparilla oli tytär Jelisaveta ja pojat Aleksandar ja Nikola. Näyttelijä Catherine Oxenberg on Paulin lapsenlapsi. Syyskuussa 2012 prinssi Paulin, prinsessa Olgan ja heidän vuonna 1954 auto-onnettiomuudessa kuolleen poikansa Nikolan maalliset jäännökset siirrettiin Geneven hautausmaalta Serbiaan Karadjordjević-suvun mausoleumiin Topolaan.,


title: Heavy Metal Symphony

text: Heavy Metal Symphony on Seppo Sallisen yhtyeen Hard Rock Sallisen ensimmäinen ja viimeiseksi jäänyt studioalbumi. Se julkaistiin vuonna 1982 levymerkillä Zero Records.


title: Derby Business Park

text: Derby Business Park on vuonna 2013 valmistunut yrityspuisto Espoon Suur-Leppävaaraan Perkkaan pienalueella Turunväylän varrella. Yrityspuistossa on kolme toimistorakennusta sekä parkkitalo. Yrityspuisto on nimetty läheisen Vermon raviradan mukaan.


title: Derby Business Park

text: Derby Business Parkin omistaa ruotsalainen kiinteistösijoitusrahasto Niam. Yrityspuisto sijaitsee osoitteessa Tarvonsalmenkatu 13-19.


title: Derby Business Park

text: Derby Business Parkin Hiitti-toimitalo voitti Suomen viihtyisin ja energiatehokkain toimitila 2014 kilpailun.


title: Karma (nettisarja)

text: Karma on suomalainen nettisarja, joka julkaistaan viikonlopun aikana 25. – 27. elokuuta 2017 Instagramin Stories-toiminnon kautta. "Karma" on Suomen ensimmäinen Instagramiin tehty draamasarja. Sarja on Ylen tuotanto.


title: Karma (nettisarja)

text: Sarja kertoo kolmesta nuoresta yhdessä asuvasta naisesta (es. Mimosa Willamo, Saana Koivisto, Senna Vodzogbe), joiden kotibileiden seurauksena heidän salaisuutensa alkavat lipsumaan kolmikon ulkopuolelle ja lopulta he ovat valmiita äärimmäisiin tekoihin säilyttääkseen suosionsa ja pelastaakseen kasvonsa. Sarjaa varten Helsingistä vuokrattiin kerrostalohuoneisto, johon sarjan tapahtumat sijoittuvat.


title: Karma (nettisarja)

text: Sarjaa käsikirjoittava Ronja Salmi on kertonut, että sarja kuvataan teatteriesityksen tapaan ja kohtaukset julkaistaan Instagramissa heti kuvaushetken jälkeen. Näyttelijät kuvaavat kohtaukset itse käyttäen puhelimen etukameraa. Ensimmäinen, perjantaina 25. elokuuta 2017, julkaistu jakso oli kestoltaan noin 15 minuuttia. Lauantaina ja sunnuntaina (26. ja 27. elokuuta) julkaistaan noin 10 minuuttia kestävät jaksot. Jaksoista julkaistaan myöhemmin myös kooste YouTubeen.


title: Isännistö

text: Isännistö on säästöpankin korkein hallintoelin. Isännistö vastaa osakeyhtiön yhtiökokousta.


title: Isännistö

text: Isännistön muodostavat säästöpankin tallettajien valitsemat isännät. Isäntiä on vähintään 12. Isäntien vaalissa kullakin tallettajalla on yksi ääni. Lisäksi äänioikeus voi olla kantarahasto-osuuksien omistajilla.


title: Isännistö

text: Isännät valitsevat säästöpankin hallituksen, joka valitsee toimitusjohtajan. Jos säästöpankilla on hallintoneuvosto, isännät valitsevat hallintoneuvoston, joka valitsee hallituksen ja sen puheenjohtajan ja varapuheenjohtajan sekä, jos säännöissä on niin määrätty, toimitusjohtajan.


title: Isännistö

text: Kritiikin mukaan isännistö on säästöpankeissa jäänyt käytännössä kumileimasimeksi (katso Säästöpankkien valedemokratia).


title: Umm Qasrin taistelu

text: Umm Qasrin taistelu oli Irakin sodanensimmäinen taistelu, joka käytiin Umm Qasrin satamakaupungin hallinnasta Etelä-Irakin Fawin niemimaalla 21.–25. maaliskuuta 2003. Yhdysvaltojen johtaman koalition joukot valtasivat sataman odotettua kiivaamman taistelun jälkeen.


title: Umm Qasrin taistelu

text: Umm Qasrinin valtaus oli Irakin vastaisen koalition ensimmäisiä sotilaallisia tavoitteita Irakin sodassa. Kaupungin ja sen sataman valtaus estäisi Irakin toimet maan merisaartoa vastaan ja sen satamaa tarvittiin suuren humanitaarisen operaation aloittamiseksi, jonka aikana Umm Qasrin sataman kautta olisi tarkoitus tuoda tonneittain ruokaa, lääkkeitä ja muita tarvikkeita Irakiin kun Saddam Husseinin hallinto olisi kukistettu. Umm Qasrin valtaukseen osallistui joukkoja Yhdysvaltain merijalkaväestä, brittien kuninkaallisesta merijalkaväestä ja Puolan GROM-erikoisjoukoista. Irakilaisista puolustajista monet olivat tasavaltalaiskaartin ja Fedayeen Saddamin jäseniä.


title: Umm Qasrin taistelu

text: Operaatio alkoi 21. maaliskuuta ja joukot etenivät Irakiin maan kautta Kuwaitista. Kaupungin ja sataman odotettiin kukistuvan nopeasti vähäisen vastarinnan jälkeen, mutta joukkojen edetessä kaupunkiin noin 20:n ajoneuvon saattue joutui irakilaisten käsiase- ja kranaatinheitintulen kohteeksi. Brittien tykistö vastasi tuleen, mutta sen tulitus osui vaarallisen lähelle Yhdysvaltain merijalkaväen joukkoja, joiden oli vetäydyttävä takaisin. Koalition joukot järjestäytyivät uudelleen ja etenivät jälleen irakilaisten asemia kohti, tällä kertaa M1 Abrams -taistelupanssarivaunujen ja M2 Bradley -taisteluvaunujen tukemana. Tarkoitus oli myös saada tukea Bell AH-1 Cobra -rynnäkköhelikoptereilta, mutta aika ei riittänyt niiden operaatioiden aloittamiseksi. Irakilaiset käyttivät koalition joukkoja vastaan sissitaktiikoita. Osa irakilaisista oli pukeutunut siviilivaatteisiin ja käyttivät valkoisia lippuja koalition joukkoja harhauttaakseen. Koalitio julisti sataman vapaaksi vihollisista 25. maaliskuuta, mutta taistelut jatkuivat edelleen itse kaupungissa aina huhtikuun ensimmäisiin päiviin saakka.


title: Umm Qasrin taistelu

text: Taistelun aikana sai surmansa arviolta 30-40 irakilaista. Sataman valtauksen jälkeen koalition joukot aloittivat miinanravauksen alueella. Sataman miinoituksia purkamassa olivat Navy SEAL -joukot, jotka käyttivät esimerkiksi koulutettuja delfiinejä. Irakilaisten miinoittamat siviilialukset vaikuttivat miinanraivausta. Ensimmäinen satamaan saapunut koalition alus oli Britannian kuninkaallisen tukilaivaston RFA Sir Galahad. Kriitikot esittivät koalition suhtautuneen Irakin joukkojen muodostamaan uhkaan liian keveästi, mutta Irakin sodan muut operaatiot sujuivat enimmäkseen suunnitelmien mukaan.


title: Rikkakananhirssi

text: Rikkakananhirssi ("Echinochloa crus-galli") on Aasiasta lähtöisin oleva isokokoinen yksivuotinen heinäkasvi, jota pidetään yhtenä maailman pahimmista rikkaruohoista. Se vaivaa etenkin riisipeltoja ja muita lauhkean ja lämpimän alueen viljelyksiä. Rikkakananhirssi tunnetaan maailmalta yli 60 hyötykasvin rikkakasvina. Se käyttää maaperän typpeä hyväkseen niin tehokkaasti, että lähistöllä kasvavat lajit näivettyvät hengiltä. Kananhirsseillä esiintyy myös allelopatiaa eli naapurikasvien kemiallista haittaamista. Rikkakananhirssiä on vaikea erottaa sukulaisestaan lännenkananhirssistä ("Echinochloa muricata"). Rikkakananhirssi kuluu yhteyttämisessään C4-kasveihin.


title: Rikkakananhirssi

text: Rikkakananhirssi kasvaa 30–200 cm korkeaksi. Lehdet ovat 5–30 mm leveät ja jopa 65 cm pitkät.


title: Rikkakananhirssi

text: Rikkakananhirssi on luultavasti alkujaan kotoisin alueelta, joka ulottuu Etelä-Euroopasta Lähi-itään ja Intiaan, mutta se on levinnyt vieraslajina lähes koko maailmaan.


title: Guinea kesäolympialaisissa 2000

text: Guinea osallistui Sydneyn kesäolympialaisiin vuonna 2000 kuuden urheilijan joukkueella. Maan urheilijat osallistuivat neljään eri lajiin: yleisurheiluun, uintiin, nyrkkeilyyn sekä judoon. Maan lipunkantajana avajaisissa toimi juoksija Joseph Loua.


title: Vetiveriaheinä

text: Vetiveriaheinä ("Chrysopogon zizanioides") on monivuotinen, Aasiasta kotoisin oleva heinä, jota kasvatetaan suojaksi eroosiota vastaan, rehuksi, rohdokseksi ja punontatöissä käytettäväksi kuituaineeksi.


title: Vetiveriaheinä

text: Vetiveriaheinä kasvaa 2–5 metriä korkeaksi, ja sen laaja juuristo ulottuu 4 m syvyyteen. Lehdet ovat 30-100 cm pitkiä ja 4-10 mm leveitä. Tähkämäinen on 15-10 cm pitkä ja koostuu 4-8 cm pitkistä huispaleista.


title: Vetiveriaheinä

text: Vetiveriaheinä on kotoisin trooppisesta Aasiasta, mutta sitä on istutettu trooppisille alueilla molemmille pallonpuoliskoille. Se on levinnyt viljelykarkulaisena ja on paikoin nyt haitallinen rikkakasvi.


title: Vetiveriaheinä

text: Laajan juuriston takia vetiveriaa käytetään sitomaan irtonaista maa-aineista eroosion uhkaamilla alueilla. Sen juuresta saadaan aromaattista öljyä, jota käytetään mausteena, kosmetiikassa ja rohdoksena. Juurista punotaan mattoja, koreja ja viuhkoja. Juurilastuja pidetään vaatekaapeissa antamassa miellyttävää tuoksua ja torjumassa hyönteisiä.


title: Guinea-Bissau kesäolympialaisissa 2000

text: Guinea-Bissau osallistui Sydneyn kesäolympialaisiin vuonna 2000 kolmen urheilijan joukkueella. Maan urheilijat osallistuivat kahteen eri lajiin: yleisurheiluun sekä painiin. Maan lipunkantajana avajaisissa toimi painija Talato Embalo.


title: Kamerun kesäolympialaisissa 2000

text: Kamerun osallistui Sydneyn kesäolympialaisiin vuonna 2000 34 urheilijan joukkueella. Maan urheilijat osallistuivat neljään eri lajiin: yleisurheiluun, jalkapalloon, nyrkkeilyyn sekä judoon. Maan lipunkantajana avajaisissa toimi yleisurheilija Cécile Nqambi. Maa voitti miesten jalkapallossa olympiakultaa.


title: Norja lasten Eurovision laulukilpailussa

text: Norja on osallistunut Lasten Eurovision laulukilpailuun kolme kertaa, ensimmäisen kerran vuonna 2003. Norjan paras sijoitus on vuodelta 2005, jolloin se sijoittui kolmanneksi Malinin esittämällä kappaleella "Sommer og Skolefri".


text: Norja järjesti vuoden 2004 kilpailun.


title: Kap Verde kesäolympialaisissa 2000

text: Kap Verde osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi juoksija Isménia do Fredorico.


title: Nightwishin diskografia

text: Tämä on luettelo Nightwishin diskografiasta.


title: Kromi(II)kloridi

text: Kromi(II)kloridi (CrCl) on Cr- ja kloridi-ionien muodostama epäorgaaninen ioniyhdiste. Yhdistettä voidaan käyttää reagenssina orgaanisen kemian synteeseissä sekä analyyttisessä kemiassa.


title: Kromi(II)kloridi

text: Kromi(II)kloridi on huoneenlämpötilassa vaaleaa kiteistä ainetta, jolla on silkinhohtoinen kiilto. Aineen kiderakenne on vääristynyt rutiilirakenne ja alkeiskoppi on ortorombinen. Yhdiste hapettuu kuitenkin erittäin herkästi kromikloridiksi, minkä vuoksi se on usein harmaata tai vihertävää. Kidevedettömän kromi(II)kloridin lisäksi tunnetaan myös kidevedelliset tetra- ja heksahydraatit (CrCl·4HO ja CrCl·6HO), jotka ovat sinisiä tai violetteja kiteitä. Aine liukenee hyvin veteen ja vesiliuos on sinistä johtuen heksa-akvakromi(III)ionin muodostumisesta ([Cr(HO))]]). Vesiliuokset hapettuvat helposti, jolloin niiden väri muuttuu vihreäksi. Kloridi-ionien kanssa yhdiste reagoi muodostaen tetraklorokromaatti(II)ionien ([CrCl]. Kromi(II)kloridi om erittäin voimakas pelkistin.


title: Kromi(II)kloridi

text:
Kromi(II)kloridia voidaan valmistaa pelkistämällä kromikloridia vedyn avulla 600 °C:n lämpötilassa, käsittelemällä metallista kromia vetykloridilla 700 °C:n lämpötilassa tai kromi(II)asetaatin ja vetykloridin välisellä reaktiolla.
Kromi(II)kloridia voidaan käyttää kaasuanalysaattoreissa. Orgaanisen kemian synteeseissä yhdistettä käytetään muun muassa orgaanisten hageneeniyhdisteiden dehalogenointiin, (E)-alkeenien muodostamiseen alkyyneistä sekä kromin organometalliyhdisteiden valmistamiseen.


title: Kenia kesäolympialaisissa 2000

text: Kenia osallistui Sydneyn kesäolympialaisiin vuonna 2000 56 urheilijan joukkueella. Maan urheilijat osallistuivat kuuteen eri lajiin. Maan lipunkantajana avajaisissa toimi juoksija Kennedy Ochieng. Kenia saavutti kisoissa seitsemän mitalia, joista kaksi oli kultaisia, kolme hopeisia ja kaksi pronssisia.


title: Ihmiskokeita

text: Ihmiskokeita on Mahdollisen Kirjallisuuden Seuran (MKS) vuonna 2016 julkaisema proseduraalinen kollektiiviromaani. MKS käynnisti lokakuussa 2012 menetelmällisen kollektiiviromaanihankkeen, jonka toteuttamiseen osallistui 14 seuran jäsentä: Jaakko Yli-Juonikas, Sinikka Vuola, Taneli Viljanen, Jarkko Tontti, Jari Tammi, Harry Salmenniemi, Marjo Niemi, Maria Matinmikko, Laura Lindstedt, Tiina Käkelä-Puumala, Martti-Tapio Kuuskoski, Juri Joensuu, Anna Helle ja Markku Eskelinen. Teos ilmestyi huhtikuussa 2016.


title: Kainet-kirjastot

text: Kainet-kirjastot on Kainuun kirjastojen yhteinen kirjastokimppa. Kimppa aloitti toimintansa marraskuussa 2008.


title: Kainet-kirjastot

text: Vuonna 2004 Kajaanin kaupunginkirjasto – Kainuun maakuntakirjasto selvitti edellytyksiä Kainuun kirjastojen syvemmälle yhteistyölle. Selvityksen teki Kuhmon kirjastotoimenjohtaja Eero Hartikainen.


title: Kainet-kirjastot

text: Hartikaisen esittämistä yhteistyön malleista valittiin kirjastokimppa. Alkuvaiheessa kirjastokimpan muodostivat Kajaanin kaupunginkirjasto – Kainuun maakuntakirjasto, Kuhmon kaupunginkirjasto sekä Suomussalmen, Paltamon, Puolangan, Hyrynsalmen ja Ristijärven kunnankirjastot. Vaalan ja Sotkamon kunnankirjastot jäivät yhteistyön ulkopuolelle.


title: Kainet-kirjastot

text: Kimpan yhteisen aineistorekisterin nimi KAINET on johdettu nimestä Kainuun kirjastot. Kimppa yhtenäisti toimintakäytäntönsä ja käyttösäännöt.


title: Kainet-kirjastot

text: Kainet-kirjastoihin kuuluvat


title: Keski-Afrikan tasavalta kesäolympialaisissa 2000

text: Keski-Afrikan tasavalta osallistui Sydneyn kesäolympialaisiin vuonna 2000 kolmen urheilijan joukkueella. Maan urheilijat osallistuivat jousiammuntaan ja yleisurheiluun. Maan lipunkantajana avajaisissa toimi juoksija Zacharia Maidjida.


title: Komorit kesäolympialaisissa 2000

text: Komorit osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toiminut Shareef Mohammed ei itse osallistunut mihinkään kilpailuun kisoissa.


title: Puola lasten Eurovision laulukilpailussa

text: Puola on osallistunut Lasten Eurovision laulukilpailuun neljä kertaa, ensimmäisen kerran vuonna 2003. Puolan paras sijoitus on vuodelta 2018, jolloin se sijoittui ensimmäiseksi Roksana Wegielin esittämällä kappaleella "Anyone I Want to Be".


title: Kongon demokraattinen tasavalta kesäolympialaisissa 2000

text: Kongon demokraattinen tasavalta osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun.


title: Happy Jazz Band

text: Happy Jazz Band on Matti Oiling Happy Jazz Bandin studioalbumi vuodelta 1970.


title: HMCS Matane

text: HMCS Matane (viirinumero K444) oli Kanadan laivaston vuonna 1943 palvelukseenotettu River-luokan fregatti toisessa maailmansodassa. Alus on ollut ainoa näin nimetty Kanadan laivastossa.


title: HMCS Matane

text: Alus tilattiin lokakuussa 1941 Canadian Vickersiltä Quebecistä ja sen köli laskettiin 23. joulukuuta 1942. Alus laskettiin vesille 29. toukokuuta 1943 ja se otettiin palvelukseen puoli vuotta myöhemmin 22. lokakuuta Montrealissa.


title: HMCS Matane

text: "HMCS Matane" saapui 13. marraskuuta 1943 Halifaxiin ja se aloitti kouluttautumisen St. Margaret's Bayssä. Koulutus päätettiin Bermudalla. Alus liitettiin huhtikuussa 1944 Londonderryssä 9. saattajaryhmään johtoaluksena, minkä jälkeen se oli pääasiassa partiotehtävissä Britteinsaarten vesillä. Alus upotti 22. huhtikuuta yhdessä "HMCS Swansean" kanssa Saksan laivaston sukellusveneen "U-311".


title: HMCS Matane

text: Alus osallistui Normandian maihinnousuun. Siihen osui 20. heinäkuuta Brestin edustalla liitopommi. "HMCS Meon" hinasi pahoin vaurioituneen aluksen Plymouthiin. Oltuaan kahdeksan ja puoli kuukautta korjattavana Dunstaffnagessa Skotlannissa alus siirrettiin koulutettavaksi Tobermoryyn, kunnes se suojasi 13. toukokuuta 1945 Greenockista saattueen JW67 Neuvostoliittoon. Alus joutui kuitenkin erkanemaan saattueesta 16. toukokuuta saattaakseen neljätoista antautunutta sukellusvenettä Trondheimistä Loch Eribolliin. Kesäkuussa käväistyään Gibraltarilla alus matkasi Londonderrystä Halifaxin kautta Esquimaltiin, jonne se saapui heinäkuussa. Alus poistettiin 11. helmikuuta 1946 palveluksesta.


title: HMCS Matane

text: Alus sijoitettiin reserviin, kunnes se myytiin vuonna 1947. Alus upotettiin Oyster Bayhin aallonmurtajaksi vuonna 1948.


title: HMCS Matane

text: Aluksen päällikköinä palvelivat:


title: Ranska lasten Eurovision laulukilpailussa

text: Ranska on osallistunut ensimmäisen kerran Lasten Eurovision laulukilpailuun vuonna 2004. Ranskaa edusti Thomas kappaleella "Si On Voulait Bien", joka sijoittui kilpailussa kuudenneksi. Ransak vetäytyi kilpailusta vuoden 2004 jälkeen, mutta se aikoo palata vuoden 2018 kilpailuun.


title: Protaktinium(V)kloridi

text: Protaktinium(V)kloridi PaCl on harvinaisen aktinoideihin kuuluvan alkuaine protaktiniumin yhdiste kloorin kanssa, jossa kloori esiintyy hapetusluvulla −I ja protaktinium +V. Se muodostaa keltaisia monokliinisiä kiteitä (C2/c, hilavakiot a = 1035, b = 1231, c = 882 pm). Ensimmäisenä yhdisteen raportoi Aristid von Grosse vuonna 1934. Sitä voidaan valmistaa käsittelemällä protaktiniumkarbidia PaC rikkioksikloridilla SOCl 200 °C lämpötilassa. Toinen tapa on protaktinium(V)oksidin reaktio kloorikaasun Cl ja hiilitetrakloridin kanssa 300 °C lämpötilassa.


title: Protaktinium(V)kloridi

text: Koska protaktinium on erittäin harvinaista, myrkyllistä ja radioaktiivista, myöskään sen yhdisteillä ei ole juuri mitään käyttötarkoituksia.


title: Elviira & Rake

text: Elviira & Rake on suomalainen popmusiikkia esittävä duo, jonka muodostavat laulaja Elviira Nieminen ja tuottaja Rauli Eskolin. Yhtye julkaisi esikoisalbuminsa "Aurinkotuulessa" kesäkuussa 2017. Yhtye tekee kappaleensa itse sävellyksistä ja sanoituksista alkaen miksaukseen asti. He olivat ehdolla vuoden tulokkaiksi Iskelmä Gaalassa helmikuussa 2017.


title: Elviira & Rake

text: Yhtye solmi levytyssopimuksen Sony Music heinäkuussa 2015. Ensimmäinen single, ”Aurinkotuulessa”, julkaistiin 23. lokakuuta 2015. Kappale lisättiin muun muassa Iskelmän ja Radio Suomipopin soittolistoille. Seuraava single, ”Seppä”, julkaistiin 1. huhtikuuta 2016.


title: Elviira & Rake

text: Esikoisalbumi "Aurinkotuulessa" julkaistiin kesäkuussa 2017. Siltä ehdittiin julkaista ennakkoon singleinä kahden ensimmäisen lisäksi vielä kappaleet ”Hyvää matkaa”, ”Kuolleet nousee haudoista”, ”Hyvästi James Bond” sekä ”Kaksi koiraa”.


title: Protaktiniumkloridi

text: Alkuaineen protaktinium klorideja ovat ainakin:


title: UNIVAC 1107

text: UNIVAC 1107 oli varhainen Sperry Randin valmistama transistoripohjainen tietokone. Tietokone käytti magneettista kalvomuistia (), joka nopeutti muistikäsittelyä huomattavasti aikaisempiin verrattuna kuten ferriittirengasmuistiin. Tietokone julkaistiin noin vuonna 1962.


title: UNIVAC 1107

text: Tietokoneen seuraajassa UNIVAC 1108:ssa mikropiirit korvasivat kalvomuistin.


title: UNIVAC 1107

text: Simula-ohjelmointikieli oli ensimmäisenä toiminnassa UNIVAC 1107 -tietokoneella.


title: Kajaanin kaupunginkirjasto

text: Kajaanin kaupunginkirjasto on Kainuun maakuntakirjasto ja toimii Kajaanissa neljässä eri toimipisteessä. Lisäksi kirjastolla on kirjastoauto. Kirjasto on osa Kainet-kirjastot-kirjastokimppaa.


title: Kajaanin kaupunginkirjasto

text: Kajaanin kaupunginkirjasto ylläpitää Caiania-maakuntakokoelmaa, joka sisältää Kainuuta käsitteleviä teoksia.


title: Kajaanin kaupunginkirjasto

text: 1800-luvulla Kajaanissa toimi useita kirjastoyksiköitä. Vuosina 1860–1888 Kajaanissa toimi kaupunginkirjaston rinnalla lainakirjasto. Vuonna 1862 kaupungissa aloitti toimintansa Kajaanin ruotsinkielinen kirjasto. 1800-luvun lopulla Kajaani perusti lukusalin. Vuonna 1977 Kajaanin kaupungin ja maalaiskunnan kuntaliitoksen myötä yhdistettiin kaupunginkirjasto ja maalaiskunnan kirjasto. Liitoksen jälkeen Kajaanin kirjastolaitoksen muodostivat pääkirjasto, 7 sivukirjastoa, 5 laitoskirjastoa ja kirjastoauto.


title: Kajaanin kaupunginkirjasto

text: Vuosien 1989–1991 aikana kirjasto siirtyi kirjastojärjestelmään. Vuonna 1996 kirjastoon avattiin Internet-yhteys.


title: Kaupungissa kummittelee

text: Kaupungissa kummittelee ("Topper") on Norman Z. McLeodin ohjaama yliluonnollinen komediaelokuva vuodelta 1937. Se perustuu Thorne Smithn samannimiseen romaaniin.


title: Kaupungissa kummittelee

text: George (Cary Grant) ja Marion (Constance Bennett) Kerby ovat varakas pariskunta, jotka menehtyvät auto-onnettomuudessa. He huomaavat olevansa nyt kummituksia noustessaan maasta onnettomuuspaikalla. Ansaitakseen taivaspaikkansa heidän täytyy tehdä hyviä tekoja, joita he eivät tehneet elossa ollessaan. He päättävät auttaa Georgen ylisäntillistä ex-pomoa, pankkiiri Cosmo Toppersia, joka elää aikataulujen ja rutiinien kanssa.


title: Aitamännikkö

text: Aitamännikkö on seitsemän asukkaan kylä Kolarissa Lapin maakunnassa. Se sijaitsee noin 39 kilometriä Kolarin kirkonkylästä etelään. Paikallisen perimätiedon mukaan Aitamännikkö on nimetty poronhoidossa käytetyn aidan mukaan. Kylässä toimi aiemmin Aitamännikön kansakoulu.


Front Unifié de Lutte des Races Opprimées eli FULRO oli Vietnamin alkuperäiskansojen vastarintaliike vuosina 1964–1992. Se edusti Vietnamin keskisen ylänköalueen alkuperäiskansoja taistellen ensin Etelä-Vietnamia eli Vietnamin tasavaltaa vastaan ja sittemmin kommunisteja vastaan osana Etelä-Vietnamin alueellisia joukkoja. Vietnamin sodan jälkeen FULRO taisteli Vietnamin sosialistista tasavaltaa vastaan. Sen viimeiset taistelijat siirrettiin Kambodžasta Pohjois- ja Etelä-Carolinaan vuonna 1992.


title: Front Unifié de Lutte des Races Opprimées

text: FULRO:n edeltäjä oli Bajaraka, joka oli perustettu Ngô Đình Diệmin maauudistuksen vastustamiseksi, jonka kautta vietnamilaisia pakolaisia uudelleenasutettiin keskiselle ylänköalueelle ja paikallisten heimojen jäseniä siirrettiin muualle. FULRO:n ensimmäiset operaatiot alkoivat syyskuussa 1964, kun sen jäsenet hyökkäsivät Etelä-Vietnamin joukkoja vastaan viidellä CIDG-leirillä Ban Mê Thuộtin ympäristössä. Surmansa sai 70 etelävietnamilaista ja kapinalliset ottivat hengissä säilyneet vietnamilaiset ja amerikkalaiset vangeiksi marssien tämän jälkeen maakunnan hallinnolliseen pääkaupunkiin miehittäen sen radioaseman. Syntynyt kriisi ratkaistiin lopulta neuvottelujen kautta ja tuolloinen FULRO:n pääasiallisiin johtajiin kuulunut rhadépäälikkö Y Bham Enuol vetäytyi Kambodžaan mukanaan osa aseistautuneista kapinallisista. Toinen kapina puhkesi joulukuussa 1965 erikoisjoukkojen tukikohdissa eri puolilla Vietnamin keskiylänköä. Etelä-Vietnamin armeija tukahdutti kapinan verisesti. Vuonna 1965 FULRO oli kooltaan 5 000–6 000 miestä. Näistä suurin osa oli entisiä Etelä-Vietnamin armeijan sotilaita, jotka olivat siirtyneet Kambodžan puolelle. Enuol edusti järjestöä sen neuvotteluissa Etelä-Vietnamin ja Kambodžan kanssa.


text: Tammikuussa 1968 alkaneen Tet-hyökkäyksen jälkeen Enuol pyrki palaamaan Vietnamin puolelle suojelemaan nyt kommunistien uhkaamia kyliä keskisellä ylänköalueella. Etelä-Vietnam lupasi neuvottelujen jälkeen, että FULRO:n yksiköt liitettäisiin alueellisiin joukkoihin ja että FULRo:n komentajat saisivat virkoja hallinnosta. Sopimus suututti FULRO:n militantimmat jäsenet, jotka syrjäyttivät Enuolin järjestön johdosta joulukuussa 1968. Sopimus kuitenkin piti lopulta tästä huolimatta ja FULRO lakkasi olemasta kansallismielisenä liikkeenä vuoden 1969 alussa. Etelä-Vietnamin armeijan vastarinta romahti maaliskuussa 1975 Pohjois-Vietnamin 316. divisioonan ylittäessä rajan Laosista käsin ja vallaten Ban Mê Thuộtin kaupungin keskisellä ylänköalueella. Paikalliset FULRO:n entiset joukot päättivät olla varoittamatta Etelä-Vietnamin armeijaa, mikä mahdollisti kommunistien yllätyshyökkäyksen onnistumisen. Huế kukistui 30. maaliskuuta ja 30. huhtikuuta kommunistit valtasivat Etelä-Vietnamin pääkaupunki Saigonin.


text: Saigonin kukistuttua vuonna 1975 FULRO:n kommunistien vastainen siipi alkoi taistella Vietnamin kansanarmeijaa vastaan. Sen riveihin kuului kommunistien vastaisen sodan aikana noin 2 000 sotilasta ja heistä vähintään 30 oli saanut koulutuksen yhdysvaltojen erikoisjoukoilta. Järjestön jäsenet tulivat pääosin rhadé-, jarai- ja cơ ho-heimoista. Järjestö käytti termiä "Dega", joka rhadén kielellä tarkoittaa vuoristokansoja. Degojen jäsenmäärää lisäsivät Vietnamin ylängölle muuttavat vietnamilaiset, jotka veivät maata alkuperäiskansoilta. Taisteluja käytiin keskisellä ylänköalueella Vietnamin maavoimia vastaan ja kapinallisia vastaan tehtiin myös satunnaisia ilma-iskuja. Vietnamin hyökättyä Kambodžaan osa degoista siirtyi jälleen Kambodžan puolelle, jossa osa joutui punakhmerien rippeiden vangiksi. Osa pääsi kuitenkin pakenemaan Kambodžan läpi Thaimaahan. Vuonna 1986 Trường Chinh julisti Vietnamin kansanarmeijan puhdistaneen Vietnamin ylängön FULRO:n taistelijoista. Viimeiset noin 400 järjestön jäsentä olivat tällöin paenneet rajan yli Pohjois-Kambodžaan, josta Yhdistyneiden kansakuntien rauhanturvaajat lennättivät heidät pois vuonna 1992. Monet heistä päätyivät siirtolaisiksi Pohjois ja Etelä-Carolinaan.


title: Die Mayrhofner

text: Die Mayrhofner (aiemmin "Original Mayrhofner Trio") in itävaltalainen kansanmusiikki-yhtye Mayrhofenista Zillertalista. Yhtye aloitti luovan toimintansa herran vuonna 1997. Yhtyeen tunnetaan parhaiten kappaleestaan on "Schei-wi-dei-wi-du".


title: Mars (albumi)

text: Mars on japanilaisen rock-muusikko Gacktin ensimmäinen studioalbumi. Se julkaistiin 26. huhtikuuta 2000.


title: Apt (Vaucluse)

text: Apt on kunta eteläisessä Ranskassa Vauclusen departementissa Provence-Alpes-Côte d’Azurin alueella. Se sijaitsee Luberonin luonnonpuiston alueella.


title: Apt (Vaucluse)

text: Apt on tunnettu sokeroiduista hedelmistä sekä fajanssin valmistuksesta. Kunnan nähtävyyksiä on sen vanhankaupunki katuineen ja suihkulähteineen. Sainte-Annen katedraali ja sen 1500-luvulta peräisin oleva kellotorni sijaitsevat kaupungin keskustassa.


title: LI (albumi)

text: LI on bulgarialaisen pop-laulaja Lili Ivanovan studioalbumi. Se julkaistiin vuonna 2012.


title: Pellervon kirjasto

text: Pellervon kirjasto oli Tampereen Kalevassa sijainnut kaupunginkirjaston toimipiste.


title: Pellervon kirjasto

text: Pellervon sivukirjasto aloitti toimintansa 6. syyskuuta 1965 Pellervon kansakoulurakennuksessa. Vuonna 2005 se muutti uusiin tiloihin Sammon keskuslukion yhteyteen. Rakennuksen ja sen sisustuksen suunnitteli Arkkitehtitoimisto Olli Pekka Jokela Oy. Kirjasto avattiin 15. elokuuta 2005.


title: Pellervon kirjasto

text: Pellervon kirjasto suljettiin 31. toukokuuta 2016. Sen kokoelma ja toiminnot siirrettiin uuteen Koilliskeskuksen kirjastoon.


title: Ossian Hellman

text: Ivar Ossian Hellman (19. joulukuuta 1883 Pihlajavesi – 11. helmikuuta 1981 Helsinki) oli suomalainen lakitieteen tohtori ja hallintoneuvos.


title: Ossian Hellman

text: Hellmanin vanhemmat olivat ratamestari Ivar Hellman ja Matilda Sofia Billing. Hän pääsi ylioppilaaksi Jyväskylän lyseosta 1906. Hellman suoritti oikeustutkinnon 1900 ja ylemmän oikeustutkinnon 1925. Hän sai varatuomarin arvon 1913 ja valmistui lakitieteen kandidaatiksi 1936 sekä lakitieteen lisensiaatiksi ja tohtoriksi 1941.


title: Ossian Hellman

text: Hellman oli valtionrautateiden palveluksessa sähköttäjänä 1904–1912, rautatiehallituksen kanslistina 1912–1915, I luokan kirjurina 1915–1918, apulaisasianvalvojana 1918–1926 sekä valtionrautateiden hallinto-osaston johtajana 1926–1943. Hellman toimi myös Suomen senaatin oikeusosaston ja korkeimman oikeuden ylimääräisenä virkamiehenä 1914–1926 sekä esittelijänä 1917–1926. Hän oli sitten esittelijäneuvoksena ja Ulvilan tuomiokunnan tuomarina 1943 sekä korkeimman hallinto-oikeuden jäsenenä ja hallintoneuvoksena 1943–1953.


title: Ossian Hellman

text: Ossian Hellman oli naimisissa 1915–1967 konttoristi Hilma Elina Björkmanin (k. 1967) kanssa.


title: Santa Maria del Popolo

text: Santa Maria del Popolo on roomalaiskatolinen basilika Piazza del Popolon pohjoislaidalla Roomassa Italiassa. Kirkko tunnetaan erityisesti kappeleistaan, joissa sijaitsee Berninin ja Rafaelin teoksia sekä Caravaggion maalaukset "Paavalin kääntyminen" (1601) ja "Pietarin ristiinnaulitseminen" (1600-1601).


title: Santa Maria del Popolo

text:
Kirkko edustaa tyyliltään italialaista varhaisrenesanssia.
Ensimmäisen kerran kirkon paikalle rakennutti kappelin paavi Paschal II vuonna 1099. Syynä pidettiin pelkoa entistä keisaria, Neroa kohtaan, jonka uskottiin kummittelevan hautansa yllä. Paavin sanotaan kaivaneen Neron jäänteet ylös ja heittäneen ne Tiberiin, saadakseen rauhan paikallisille. Tarinan mukaan paavi kaatoi myös paikalla sijainneen pähkinäpuun, jossa Neron sielun uskottiin majailevan..
Vuonna 1227 paavi Gregorius IX laajensi kappelin kirkoksi. Renesanssin tyyliseksi kirkkoa alettiin muokkaamaan vuonna 1472 paavi Sixtus IV:n käskystä. Kirkon remontointi kesti vuoteen 1477, jolloin kirkkoon rakennettiin mm. kupoli. Renesanssikuva vakiintui, kun kirkkoa alettiin 1500-luvulla sisustamaan monien kuuluisien taitelijoiden avulla. Ensimmäisenä Rafael aloitti Chigin kappelin rakentamisen vuonna 1513. 1600-luvulla Bernini muokkasi kirkon barokintyyliseksi.


title: Santa Maria del Popolo

text: Nykyään kirkko on avoinna vieraille, mutta siellä järjestetään myös jumalanpalveluksia, joihin on pääsy vain rukoilemaan.


title: Santa Maria del Popolo

text: Kirkko on kolmilaivainen basilika, joka muodostaa rakennuksesta ristin muotoisen. Kirkon katolla sijaitsee vuosina 1474-75 rakennettu kahdeksankulmainen kupoli. Kirkon ulkosivu on peräisin 1470-luvulta, mutta sen remontoi barokin tyyliseksi Bernini n. 1660-luvulla. Bernini lisäsi mm. katolle kiviset soihdunpidikkeet sekä Chigin suvun vaakunat. Oikean sivulaivan päässä sijaitsee 1400-luvulta peräisin oleva kellotorni.


title: Santa Maria del Popolo

text: Kirkon apsidin suunnitteli Donato Bramante paavi Julius II:lle vuonna 1502. Apsidin alle on haudattu kardinaalit Ascanio Sforza (1505) ja Girolamo Basso della Rovere (1507). Molemmat haudat teki kuvanveistäjä Andrea Sansovino. Kirkon pääalttarilla sijaitsee pieni 1300-luvun alttaritaulu "Madonna del Popolo". Alttarin holvikaaren freskot on maalannut Pinturicchio vuonna 1509.


title: Santa Maria del Popolo

text: Kirkossa on yhteensä 12 sivukappelia, jotka sijaitsevat oikealla ja vasemmalla sivulaivalla. Kappeleista kuuluisimmat ovat Chigin kappeli ja Cerasin kappeli.


title: Santa Maria del Popolo

text: Cerasin kappeli (ital. "Cappella Cerasi") on kappeli vasemman sivulaivan päässä. Kappeli on tehty punaisesta travertiinista ja siellä sijaitsee Caravaggion maalaukset "Paavalin kääntymys" ja "Pyhän pietarin ristiinaulitseminen" sekä Annibale Carraccin tekemä maalaus Neitsyt Marian taivaaseen ottamisesta.


title: Santa Maria del Popolo

text:
Chigin kappeli (ital. "Cappella Chigi" tai "Cappella della Madonna di Loreto") on toinen kirkon kappeleista. Se sijaitsee kirkon vasemmalla sivulaivalla. Kappelin on suunniteli ja aloitti rakentamaan Rafael, mutta sen viimeisteli Bernini.
Rafael rakensi kappelin vuosina 1513-1514 hautakappeliksi pankkiiri Agostino Chigin suvulle. Rafael suunnitteli kappelin kupolin ja pylväsrakenteet sekä pyramidin muotoiset hautamerkit Agostinille ja hänen veljelleen Sigismondolle. Kappelin sisustus jäi kesken vuonna 1520, jolloin taiteilija Rafael kuoli. Pian Rafaelin jälkeen kuoli myös kappelin rakennuttaja Agostino Chigi, joka haudattiin keskeneräiseen kappeliin. Kappelin viimeistelijäksi valittiin paavi Aleksanteri VII:n käskystä Gian Lorenzo Bernini. Bernini lisäsi kappeliin Habakukia ja Danielia esittävät syvennysveistokset ja ympyränmuotoiset muotokuvat sekä muokkasi kappeli vuosina 1652-1656. Tällöin Bernini muokkasi myös koko rakennuksen profiilia barokin tyyliseksi.


title: Santa Maria del Popolo

text: Chigin kappeli esiintyy myös Dan Brownin vuonna 2000 julkaisemassa jännitysromaanissa Enkelit ja demonit. Kirjassa kappeli on osa Illuminati -salajärjestön luomaa polkua, joka johtaa "Valaistuksen kirkolle". Kirjan mukaan kappelissa oleva Berninin veistos "Habakuk ja enkeli" (1656-61) osoittaa polun seuraavalle pysäkille Vatikaaniin. Vuonna 2008 katolinen kirkko kielsi kirjasta tekeillä olleen elokuvan kuvaukset kirkossa, kritisoiden kirjan sisältöä.


title: Horatio Seymour

text: Horatio Seymour (31. toukokuuta 1810 Onondaga, New York, Yhdysvallat − 12. helmikuuta 1886 Utica, New York) oli yhdysvaltalainen demokraattisen puolueen poliitikko, joka toimi New Yorkin kuvernöörinä ja oli demokraattien presidenttiehdokas vuonna 1868.


title: Horatio Seymour

text: Seymour valittiin Utican pormestariksi ja New Yorkin edustajainhuoneen jäseneksi vuonna 1842. New Yorkin kuvernööriksi hänet valittiin ensimmäistä kertaa vuonna 1852. Kuvernöörinä Seymour kaatoi veto-oikeudellaan alkoholin kieltolain ja vastusti maahanmuuttovastaisia nativisteja. Hän hävisi vuoden 1854 kuvernöörinvaalin.


title: Horatio Seymour

text: Seymour valittiin uudelleen kuvernööriksi vuonna 1862. Hän arvosteli presidentti Abraham Lincolnin politiikkaa, erityisesti Emancipation Proclamation -julistusta ja liittovaltiotason asevelvollisuutta. Seymour suhtautuikin jokseenkin myönteisesti New Yorkissa vuonna 1863 puhjenneisiin kutsuntojen vastaisiin mellakoihin. Vuonna 1864 hän hävisi jälleen kuvernöörinvaalin.


title: Horatio Seymour

text: Vuonna 1868 Seymour valittiin demokraattien presidenttiehdokkaaksi, kun istuva demokraattipresidentti Andrew Johnson oli menettänyt kannatuksensa. Presidentinvaaleissa Seymour sai 47,3 prosentin kannatuksen ja hävisi republikaanien ehdokkaalle Ulysses S. Grantille.


title: Eljas Kahra

text: August Eljas Kahra (31. maaliskuuta 1888 Hämeenlinna – 30. toukokuuta 1962 Helsinki) oli suomalainen tullihallituksen pääjohtaja ja hallitusneuvos.


title: Eljas Kahra

text: Kahran vanhemmat olivat pakkamestari, ylikonduktööri August Kahra ja Olivia Vilhelmina Lindroos. Hän pääsi ylioppilaaksi Helsingin normaalilyseosta 1906. Kahra suoritti ylemmän hallintotutkinnon 1910 ja oikeustutkinnon 1915.


title: Eljas Kahra

text: Kahra oli tullilaitoksen palveluksessa 1906–1915 ja toimi sitten Suomen senaatin maanviljelystoimikunnan kanslistina vuodesta 1916 ja elintarviketoimituskunnan esittelijäsihteerinä vuodesta 1918. Hän oli Suomen konsulina Kööpenhaminassa 1919 ja oli liikealalla Tampereella 1920–1925. Kahra oli kulkulaitosten ja yleisten töiden ministeriössä nuorempana hallitussihteerinä vuodesta 1926, työttömyysneuvoston sihteerinä vuodesta 1931, ylitarkastajana vuodesta 1937, esittelijäneuvoksena vuodesta 1939 ja hallitusneuvoksena vuodesta 1940. Hän toimi tullihallituksen pääjohtajana 1942–1945 ja oli sen jälkeen kulkulaitosministeriön hallitusneuvoksena ja kansliapäällikkönä 1945–1953. Kahra oli useiden valtion komiteoiden puheenjohtajana tai sihteerinä.


title: Eljas Kahra

text: Eljas Kahra oli naimisissa vuodesta 1912 Helmi Vilhelmiina Ratamon kanssa.


title: Kahra

text: Kahra on seuraavien henkilöiden sukunimi:


title: Yhdysvaltain avoin tennisturnaus 2017 – naisten kaksinpeli

text: Angelique Kerber oli turnauksen puolustava mestari, mutta hän hävisi ensimmäisellä kierroksella Naomi Ōsakalle.


text: Turnauksen voitti Sloane Stephens, joka voitti loppuottelussa Madison Keysin.


title: Ambergaten rautatieasema

text: Ambergaten rautatieasema on rautatieasema Ambergaten kylässä Derbyshiressä. Se sijaitsee Derwent Valley Linen varrella.


title: Ambergaten rautatieasema

text: Asema avattiin 11. toukokuuta 1840 nimellä Amber Gate. Nykyisen nimensä asema sai 1. marraskuuta 1846. Se korvattiin 1. kesäkuuta 1863 uudella asemalla, joka avattiin 400 metriä vanhasta asemasta etelään. Tämä uusi asema puolestaan suljettiin 10. joulukuuta 1876, kun asemaa siirrettiin taas, tällä kertaa 605 metriä pohjoiseen.


title: Ambergaten rautatieasema

text: Asemaa käytti 41 506 matkustajaa kaudella 2015–2016.